tripathysagar/odia_wiki huggingface dataset:
ଭାଲେନା ଭାଲେଣ୍ଟିନା ଭୁବନେଶ୍ୱର, ଓଡ଼ିଶାରୁ ପ୍ରତିନିଧିତ୍ୱ କରୁଥିବା ଜଣେ ଭାରତୀୟ କରାଟେ ଖେଳାଳୀ । ସେ ୨୦୦୮ରେ ରମାଦେବୀ ମହିଳା ମହାବିଦ୍ୟାଳୟରୁ ସ୍ନାତ୍ତକ ଓ କାକତୀୟ ବିଶ୍ୱବିଦ୍ୟାଳୟରୁ ସ୍ନାତ୍ତକୋତ୍ତର ଅର୍ଜନ କରିଥିଲେ । ସେ ଉତ୍କଳ କରାଟେ ବିଦ୍ୟାଳୟ, ଭୁବନେଶ୍ୱରକୁ ପ୍ରତିନିଧିତ୍ୱ କରନ୍ତି । ହରି ପ୍ରସାଦ ପଟ୍ଟନାୟକ ଓ ଜେ ଏସ୍ କଲାଇମାଣି ତାଙ୍କର ଶିକ୍ଷକ । ସଫଳତା ଆନ୍ତର୍ଜାତୀୟ ୨୦୧୦ ଏସିଆନ କ୍ରୀଡାରେ ୫୦ କେଜି ବିଭାଗରେ ବ୍ରୋଞ୍ଜ ପଦକରୁ ଅଳ୍ପକେ ବଞ୍ଚିତ ହୋଇ ଚତୁର୍ଥ ସ୍ଥାନରେ ରହ୍ଯିଥିଲେ । ଜାତୀୟ ଏଆଇକେଏଫ୍ ଜାତୀୟ ପ୍ରତିଯୋଗିତାର ୧୧-୧୩ ବର୍ଷ ବୟସ ବର୍ଗରେ ୧୯୯୮ରୁ ୨୦୦୦ ମସିହା ପର୍ଯ୍ୟନ୍ତ କ୍ରମାଗତ ଭାବେ ପଦକ ଜିତିଥିଲେ । ଏଆଇକେଏଫ୍ ଜାତୀୟ ପ୍ରତିଯୋଗିତାର ୧୩-୧୫ ବର୍ଷ ବୟସ ବର୍ଗରେ ୨୦୦୨ରୁ ୨୦୦୪ ମସିହା ପର୍ଯ୍ୟନ୍ତ କ୍ରମାଗତ ଭାବେ ପଦକ ଜିତିଥିଲେ । ୨୦୦୪ରେ ସେ ସୁକୋକାଇ ଜାତୀୟ ମୁକ୍ତ ପ୍ରତିଯୋଗିତାରେ କୁମାଇତ୍ ସୂବର୍ଣ୍ଣ ଓ କଟାଇତ୍ ରୌପ୍ୟ ଜିତିଥିଲେ । ଏଆଇକେଏଫ୍ ଜାତୀୟ ପ୍ରତିଯୋଗିତାର ୧୮-୨୦ ବର୍ଷ ବୟସ ବର୍ଗରେ ୨୦୦୫ରୁ ୨୦୦୭ ମସିହା ପର୍ଯ୍ୟନ୍ତ କ୍ରମାଗତ ଭାବେ ପଦକ ଜିତିଥିଲେ । ୨୦୦୭ରେ ୩୩ତମ ଜାତୀୟ ପ୍ରତିଯୋଗିତା, ଗୌହାଟୀ, ଆସାମରେ ଦୁଇଟି ବ୍ରୋଞ୍ଜ ପଦକ ଜିତିଥିଲେ । ୨୦୧୦ରେ ଚେନ୍ନାଇଠାରେ ଅନୁଷ୍ଠିତ ୨୩ତମ ବୟୋଜ୍ୟେଷ୍ଠ ଜାତୀୟ କରାଟେ ପ୍ରତିଯୋଗିତାରେ, ୫୦ କେଜି ବିଭାଗରେ ସେ ଗୋଟିଏ ସ୍ୱର୍ଣ୍ଣ ଓ ଗୋଟିଏ ରୌପ୍ୟ ଜିତିଥିଲେ । ୨୦୧୧ ମସିହାରେ ୩୪ତମ ଜାତୀୟ ପ୍ରତିଯୋଗିତା, ରାଞ୍ଚିରେ ମଧ୍ଧ୍ୟ ସେ ଗୋଟିଏ ସ୍ୱର୍ଣ୍ଣ ଓ ଗୋଟିୱ ରୌପ୍ୟ ଜିତିଥିଲେ । ୨୦୧୨ରେ ୨୫ତମ ବୟୋଜ୍ୟେଷ୍ଠ ଜାତୀୟ କରାଟେ ପ୍ରତିଯୋଗିତା, ଦିଲ୍ଲୀରେ, ଦୁଇଟି ସ୍ୱର୍ଣ୍ଣ ଜିତିଥିଲେ । ୨୦୧୨ରେ ଏଆଇକେଏଫ୍ ଜାତୀୟ ପ୍ରତିଯୋଗିତା, ନୂଆଦିଲ୍ଲୀରେ ୫୦କେଜି ବିଭାଗରେ ସେ ଦୁଇଟି ସ୍ୱର୍ଣ୍ଣ ଜିତିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨୫ ମାର୍ଚ୍ଚ ବର୍ଷର ୮୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୮୫ତମ  । ବର୍ଷ ଶେଷ ହେବା ପାଇଁ ଆଉ ୨୮୧ ଦିନ ବାକି ଅଛି ।
ମହୀଶୁର ନରଶିଂହଚାର ଶ୍ରୀନିବାସ  (୧୯୧୬-୧୯୯୯) ଜଣେ ଭାରତୀୟ ସମାଜବିଜ୍ଞାନୀ  । . ସେ ତାଙ୍କର ଭାରତୀୟ ଜାତି ବ୍ୟବସ୍ଥା ଉପରେ କାମ ପାଇଁ ପରିଚିତ । ସେ ଭାରତୀୟ ସମାଜ ବିଜ୍ଞାନକୁ ସଂସ୍କୃତକରଣ ଓ ପ୍ରଧାନ ଜାତି  (ଡମିନାଣ୍ଟ୍ କାଷ୍ଟ୍) ଆଦି ଧାରଣା ଦେଇଅଛନ୍ତି  । କର୍ମ ଜୀବନ ଶ୍ରୀନିବାସ ଜନ୍ସରେ ଜାତି ଦୃଷ୍ଟିରୁ ବ୍ରାହ୍ମଣ । ବମ୍ବେ ବିଶ୍ୱବିଦ୍ୟାଳୟରୁ ଡକ୍ଟରେଟ୍ ଉପାଧି ଲାଭ କରିସାରିଲା ପରେ ସେ ଇଂଲଂଡ୍ର ଅକ୍ସଫର୍ଡ୍ ବିଶ୍ୟବିଦ୍ୟାଳୟକୁ ଶିକ୍ଷାଳାଭ ପାଇଁ ଗଲେ । ଅକ୍ସଫର୍ଡ୍ରେ ପ୍ରଶିକ୍ଷଣ ତାଙ୍କର ବିଚାର ଓ ମାନସର ବିକାଶରେ ଗୁରୁତ୍ତ୍ୱୁ୍ପୂର୍ଣ ଭୂମିକା ତୁଲାଇଲା । ଶ୍ରୀନିବାସ ଅନେକ ଗୁରୁତ୍ତ୍ୱପୂର୍ଣ ଅନୁଷ୍ଠାନ ଯଥା ଦିଲ୍ଲୀ ବିଶ୍ୱବିଦ୍ୟାଳୟ, ବରୋଦାର ମହାରାଜା ସୟାଜୀରାଓ ବିଶ୍ସବିଦ୍ୟାଳୟ, ଇନିଷ୍ଟିଚ୍ୟୁଟ୍ ଫର୍ ସୋସାଲ୍ ଆଣ୍ଡ୍ ଇକନମିକ୍ ଚେଞ୍ ଓ ନାଶନାଲ୍ ଇନିଷ୍ଟିଚ୍ୟୁଟ୍ ଅଫ୍ ଆଡଭାନ୍ସଡ୍ ଷ୍ଟଡିଜ୍ ଆଦିରେ କାମ କରିଥିଲେ । ଭାରତୀୟ ସମାଜ ବିଜ୍ଞାନ ଓ ଭାରତୀୟ ନୃତତ୍ତ୍ୱ ବିଜ୍ଞାନକୁ ଅବଦାନ ଫ୍ରଣ୍ଟଲାଇନ୍ ପତ୍ରିକାରେ ସେ ଚାଲି ଗଲା ପରେ ସ୍ମୃତିଚାରଣରେ ତାଙ୍କୁ ଭାରତର ସବୁଠାରୁ ବିଶିଷ୍ଟ ସମାଜ ବିଜ୍ଞାନୀ ଓ ନୃତତ୍ତ୍ୱ ବିଜ୍ଞାନୀ ଭାବରେ ବର୍ଣ୍ଣନା କରାଯାଇଥିଲା । ତାଙ୍କର ବିଜ୍ଞାନୀ ମାନସିକତା ଆଦର୍ଶବାଦୀ ଓ କଳ୍ପନାପ୍ରବଣ ନ ଥିଲା । ନ୍ୟାୟ ଓ ସମାନତା ଆଦି ବିଷୟରେ ତାଙ୍କର ଅବଧାରଣା ଥିଲା ଭୂମିଜ । ସଂସ୍କୃତକରଣ ଓ ପ୍ରଧାନ ଜାତି  (ଡମିନାଣ୍ଟ୍ କାଷ୍ଟ୍)ଆଦି ଧାରଣାଦ୍ୱାରା ଶ୍ରୀନିବାସ ଗୋଟିଏ ସାମାଜିକ ଅନୁଷ୍ଠାନ ଭାବରେ ଜାତିର ତରଳ ଓ ଗତିଶୀଳ ମୂଳସୂତ୍ରକୁ ବୁଝିବାକୁ ଚେଷ୍ଟା କରିଥିଲେ  । ବହି ମ୍ୟାରେଜ୍ ଆଣ୍ଡ୍ ଫାମିଲି ଇନ୍ ମହିଶୁର୍  ୧୯୪୨ । ରିଲିଜିଅନ୍ ଆଣ୍ଡ୍ ସୋସାଇଟି ଏମଂଗ୍ ଦ କୁ୍ର୍ଗସ୍ ଅଫ୍ ସାଉଥ୍ ଇଣ୍ଡିଆ  ୧୯୫୨ । କାଷ୍ଟ୍ ଇନ୍ ମଡର୍ଣ୍ ଇଣ୍ଡିଆ ଆଣ୍ଡ୍ ଅଦର୍ ଏସେଜ୍  (୧୯୬୨), ଏସିଆ ପବ୍ଲିଶିଂଗ୍ ହାଉସ୍  । ଦ ରିମେମ୍ବର୍ଡ୍ ଭିଲେଜ୍  ୧୯୭୬, ଅକ୍ସ୍ ଫର୍ଡ୍ ୟୁନିଭର୍ସିଟି ପ୍ରେସ୍ଦ୍ୱାରା ୨୦୧୩ରେ ପୁନଃପ୍ରକାଶିତ । ଇଣ୍ଡିଆନ୍ ସୋସାଇଟି ଥ୍ରୁ ପର୍ସନାଲ୍ ରାଇଟିଂଗ୍ସ୍  ୧୯୯୮ । ଭିଲେଜ୍, କାଷ୍ଟ୍, ଜେଣ୍ଡର୍ ଆଣ୍ଡ୍ ମେଥଡ୍  ୧୯୯୮ । ସୋସାଲ୍ ଚେଞ୍ ଇନ୍ ମଡର୍ଣ୍ ଇଣ୍ଡିଆ। ଦ ଡମିନାଣ୍ଟ୍ କାଷ୍ଟ୍ ଆଣ୍ଡ୍ ଅଦର୍ ଏସେଜ୍  ସମ୍ପାଦିତ । ଡାଇମେନସନ୍ସ୍ ଅଫ୍ ସୋସାଲ୍ ଚେଞ୍ ଇନ୍ ଇଣ୍ଡିଆ।
ନର୍ମଦା ନିଳୋତ୍ପଳା  (ଜନ୍ମ: ୧୯୭୨) ଜଣେ ଭାରତୀୟ ଓଡ଼ିଆ-ଭାଷୀ ଲେଖକ ଓ ସେ ଉଭୟ କବିତା ଓ ଗଳ୍ପ ରଚନା ତଥା ଫିଚର ଓ ଶିଶୁଗଳ୍ପ ପାଇଁ ଜଣାଶୁଣା  । ତାଙ୍କର ଉଲ୍ଲେଖନୀୟ କୃତି ଭିତରେ କବିତା ପୁସ୍ତକ ଦୁଃଖଦୋଳୀ  (୨୦୧୨), ସୂର୍ଯ୍ୟଫୁଲ  (୨୦୧୬), ନିଜେ ନିଜର ପ୍ରେମକ୍ଷେତ୍ର  (୨୦୧୯) ଏବଂ ଗଳ୍ପ ପୁସ୍ତକ ମୁଁ ନଥିବା ଯାଏ  (୨୦୧୩) ଏବଂମାଟିପିଣ୍ଡା - ୨୦୧୬ ଜଣାଶୁଣା  । ଓଡ଼ିଆ ଲେଖକ ସେନାପତି ପ୍ରଦ୍ୟୁମ୍ନ କେଶରୀ ତାଙ୍କର ବୈବାହିକ ସାଥୀ । ସଂକ୍ଷିପ୍ତ ଜୀବନୀ ସେ କେନ୍ଦ୍ରାପଡ଼ା ଜିଲ୍ଲାର ପଟ୍ଟାମୁଣ୍ଡାଇ ବ୍ଳକ ଅନ୍ତର୍ଗତ ବାଲିପଡ଼ା ଗ୍ରାମରେ ୧୯୭୨ ମସିହାରେ ଜନ୍ମଗ୍ରହଣ କରିଥିଲେ । ସେ ଓଡ଼ିଆ ଲେଖକ ସେନାପତି ପ୍ରଦ୍ୟୁମ୍ନ କେଶରୀଙ୍କ ସହ ବିବାହିତ । ରଚନାବଳୀ ନର୍ମଦା ଉଭୟ ଓଡ଼ିଆ କବିତା ଓ ଗଳ୍ପ ରଚନା କରନ୍ତି ।
ଭୀମଖୋଜ ଓଡ଼ିଶାର କଳାହାଣ୍ଡି ଜିଲ୍ଲାର ଧର୍ମଗଡ଼ଠାରେ ଅବସ୍ଥିତ ଏକ ଶୈବପୀଠ । କଳାହାଣ୍ଡି ଜିଲ୍ଲାର ଧର୍ମଗଡ ସହରରୁ ପ୍ରାୟ ୧କିମି ଦୂର ଗଲେ ପଡେ ଭୀମଖୋଜ ପଡା । ଏଠାରେ ବିରାଜିତ ସ୍ୱୟଂ ପାତାଳେଶ୍ୱର ମହାଦେବ । ରାଜ୍ୟରେ ପ୍ରମୁଖ ଶୈବପୀଠ ମଧ୍ୟରେ ଭିମଖୋଜର ପାତାଳେଶ୍ୱର ମହାଦେବଙ୍କ ସ୍ଥାନ ସ୍ୱତନ୍ତ୍ର । ଶ୍ରଦ୍ଧାଳୁ ଭକ୍ତଙ୍କର ଭକ୍ତି ନୈବେଦ୍ୟ ନିବେଦନର ଏକ ମୁଖ୍ୟସ୍ଥଳୀ ରୂପେ ଏହା ବିବେଚିତ ହୋଇଆସୁଛି । ଶିବରାତ୍ରି ଏଠାକାର ପ୍ରମୁଖ ଉତ୍ସବ ହେଲେ ମଧ୍ୟ ବର୍ଷର ଅନ୍ୟାନ୍ୟ ପର୍ବପର୍ବାଣି ଅନୁଷ୍ଠିତ ହୋଇଥାଏ । ପାତାଳେଶ୍ୱର ମହାଦେବଙ୍କ ମହାତ୍ମ୍ୟକୁ ଆଧାର କରି ବହୁ କିମ୍ବଦନ୍ତୀ ରହିଛି । ପଞ୍ଚୁପାଣ୍ଡବ ଅଞ୍ଜାତବାସ ସମୟରେ ବଣ ଜଙ୍ଗଲ ଦେଇ କଳାହାଣ୍ଡି ଜିଲ୍ଲାରେ ପ୍ରବେଶ କରିଥିଲେ । ସେହି ସମୟରେ ଶାଳ ଓ ଧାମରା ଗଛର ଜଙ୍ଗଲଭରା ଧର୍ମଗଡର ନାଁ ଥିଲା ଧଅଁରାମାଲ । ଦୀର୍ଘପଥ ଅତିକ୍ରମ ପରେ ପଞ୍ଚୁପାଣ୍ଡବ କ୍ଳାନ୍ତ ହୋଇପଡ଼ିଥିଲେ । ତୃଷା ମେଣ୍ଟାଇବା ପାଇଁ ଜଳ ଅନୁସନ୍ଧାନରେ ବାହାରିଥିଲେ ନକୁଳ ଓ ସହଦେବ କିନ୍ତୁ ଜଳ ପାଇନଥିଲେ । ତୃଷ୍ଣା ଅସହ୍ୟ ଦେଖି ଭୀମ ସେଠାରେ ମାଟିକୁ ପାଦରେ ଶକ୍ତ ପ୍ରହାର କରିବାରୁ ଏକ ଗର୍ତ୍ତ ସୃଷ୍ଟିହୋଇ ଜଳ ବାହାରି ଥିଲା । ପଞ୍ଚୁପାଣ୍ଡବ ତୃଷ୍ଣା ମେଣ୍ଟାଇଥିଲେ । ସେହି ସମୟରେ ଯୁଧିଷ୍ଠିର ଏକ ଶାଳବୃକ୍ଷ ମୁଳେ ଥିବା ଶିବଲିଙ୍ଗକୁ ଭକ୍ତିପୁର୍ବକ ପୂଜାର୍ଚ୍ଚନା କରି ସ୍ଥାନ ପରିତ୍ୟାଗ କରିଥିଲେ । ବହୁଦିନ ଅତିକ୍ରାନ୍ତ ପରେ ସେହି ଜଙ୍ଗଲ ଘେରା ସ୍ଥାନକୁ ଆସିଥିଲେ ଗଣ୍ଡ ଶିକାରୀ,ଶାଳ ଗଛ ମୁଳେ ଶିବଲିଙ୍ଗ ଓ ନିକଟରେ ପଥର ଗର୍ତ୍ତ ମଧ୍ୟରେ ଜଳାଶୟ ସହ ବିଶାଳ ପଦ୍ମଚିହ୍ନ ଦେଖି ଶିକାରୀଦ୍ୱୟ ଆଶ୍ଚାର୍ଯାନ୍ୱିତ ହୋଇଥିଲେ । ଶୂନ୍ୟବାଣୀ ହେବାରୁ ସେମାନେ ଅସ୍ତ୍ରତ୍ୟାଗ କରି ପାତାଳେଶ୍ୱରଙ୍କ ଆରାଧନା କରିଥିଲେ ଏବଂ ବହୁବର୍ଷ ଧରି ଆଦିବାସୀ ଗଣ୍ଡମାନେ ପୂଜାକରି ଆସୁଥିଲେ । ଏହି ପରମ୍ପରାର ଯବନିକା ପଡ଼ିଥିଲା ଜଣେ ଜଟିଆ ଗଣ୍ଡଙ୍କ ଔଦ୍ଧତ୍ୟରୁ । ଆଦିବାସୀ ଗଣ୍ଡଙ୍କ ଶେଷ ସେବକ ଜଟିଆ ଗଣ୍ଡ ପଶୁମାଂସ ଆହାର କରି ପାତାଳେଶ୍ୱରଙ୍କ ଅଭିଶାପରୁ କୁଷ୍ଠ ରୋଗରେ ପଡ଼ି ମୃତ୍ୟୁବରଣ କରିଥିଲା । ତା ପରଠାରୁ ପୂଜକ ସୋମନାଥ ଦାସଙ୍କ ପରିବାର ଏଠାରେ ପୂଜା କରିଆସୁଛନ୍ତି ।
ଇଙ୍ଗୁଇନାଲ ହାର୍ନିଆ ରୋଗରେ ଇଙ୍ଗୁଇନାଲ କେନାଲ ଭିତରକୁ ଉଦରସ୍ଥିତ ପଦାର୍ଥ ପଶିଯାଏ । ପ୍ରାୟ ୬୬% ପ୍ରଭାବିତ ଲୋକଙ୍କଠାରେ ଲକ୍ଷଣ ଦେଖାଯାଏ । ଏଥିରେ କାଶ, ବ୍ୟାୟାମ କିମ୍ବା ଅନ୍ତନଳୀ ଗତି ସମୟରେ ଯନ୍ତ୍ରଣା କିମ୍ବା ଅସୁବିଧା ଲାଗିପାରେ । ଦିନସାରା ଖରାପ ଲାଗେ କିନ୍ତୁ ଶୋଇବା ସମୟରେ ଆରାମ ଲାଗେ । ହାର୍ନିଆ ସ୍ଥାନଟି ଫୁଲିଯାଏ ଓ ଭାର ବହନ କରିବା ସମୟରେ ବଡ଼ ଦେଖାଯାଏ । ବାମ ପାର୍ଶ୍ୱ ଅପେକ୍ଷା ଡାହାଣ ପାର୍ଶ୍ୱରେ ଇଙ୍ଗୁଏନାଲ୍ ହର୍ନିଆ ଅଧିକ ହୁଏ । ଏହି ରୋଗରେ ମୂଖ୍ୟ ଚିନ୍ତାର ବିଷୟ ହେଉଛି ଷ୍ଟ୍ରାଙ୍ଗୁଲେସନ, ଅର୍ଥ ଚିପିହୋଇଯିବା ଯୋଗୁ ଉକ୍ତ ଅନ୍ତନଳୀକୁ ରକ୍ତ‌ଯୋଗାଣ ବନ୍ଦ ହୋଇଯାଏ । ଏଥିରେ ଘୋର ଯନ୍ତ୍ରଣା ଏବଂ ଦରଜ ସୃଷ୍ଟି ହୋଇଥାଏ । ଧୂମ୍ରପାନ, କ୍ରନିକ୍ ଅବଷ୍ଟ୍ରକ୍ଟିଭ ଫୁସଫୁସ ରୋଗ, ମୋଟାପଣ, ଗର୍ଭଧାରଣ, ପେରିଟୋନିଆଲ୍ ଡାୟଲିସିସ୍, କୋଲାଜେନ ଭାସ୍କୁଲାର ରୋଗ ଏବଂ ପୂର୍ବରୁ ଆପେଣ୍ଡିସେକ୍ଟୋମି ହୋଇଥିଲେ ବିପଦ ସଙ୍କଟ ରହେ । ହର୍ନିଆ ରୋଗର କାରଣ ଆଂଶିକ ଜେନେଟିକ ଥାଏ ଏବଂ ନିର୍ଦ୍ଦିଷ୍ଟ ପରିବାରରେ ପ୍ରାୟ ଘଟେ । ଭାରୀ ଜିନିଷ ଉଠାଇବା ସହିତ ଇଙ୍ଗୁଏନାଲ୍ ହର୍ନିଆସ୍ ଜଡିତ କି ନାହିଁ ତାହା ଅସ୍ପଷ୍ଟ । ଲକ୍ଷଣ ଉପରେ ଆଧାର କରି ହର୍ନିଆସ୍ ରୋଗ ନିର୍ଣ୍ଣୟ କରାଯାଇପାରେ । ରୋଗ ନିର୍ଣ୍ଣୟକୁ ନିଶ୍ଚିତ କରିବା ପାଇଁ କିମ୍ବା ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପାଇଁ ବେଳେବେଳେ ମେଡିକାଲ ଇମେଜିଙ୍ଗ ବ୍ୟବହୃତ ହୁଏ । ପୁରୁଷମାନଙ୍କର ଗ୍ରଏନ ହାର୍ନିଆ କଷ୍ଟକର ହୋଇନଥିଲେ ମରାମତି ଆବଶ୍ୟକ ହୁଏନି । ମହିଳାମାନଙ୍କଠାରେ ଫିମୋରାଲ ହାର୍ନିଆ ଅଧିକ ହୁଏ ଓ ଅଧିକ ଜଟିଳ ହେଉଥିବାରୁ ମରାମତି ପାଇଁ ପରାମର୍ଶ ଦିଆଯାଏ । ଷ୍ଟ୍ରାଙ୍ଗୁଲେସନ ହେଲେ ତୁରନ୍ତ ଅସ୍ତ୍ରୋପଚାର ଆବଶ୍ୟକ ହୁଏ । ଖୋଲା ଅସ୍ତ୍ରୋପଚାର କିମ୍ବା ଲାପାରୋସ୍କୋପି ସାହାଯ୍ୟରେ ମରାମତି କରାଯାଇପାରେ । ଖୋଲା ଅସ୍ତ୍ରୋପଚାରରେ ସ୍ଥାନୀୟ ନିଶ୍ଚେତକ ଦେବା ଲାଭ ଜନ‌କ ହୁଏ । ଲାପାରୋସ୍କୋପିକ୍ ଅସ୍ତ୍ରୋପଚାର ପରେ କମ୍ ଯନ୍ତ୍ରଣା ହୁଏ । ୨୦୧୫ ମସିହାରେ ଇଙ୍ଗୁଇନାଲ, ଫିମୋରାଲ୍ ଏବଂ ଉଦର ହର୍ନିଆ ପ୍ରାୟ ୧୮.୫ ନିୟୁତ ଲୋକଙ୍କୁ ପ୍ରଭାବିତ କରିଥିଲା । ପ୍ରାୟ ୨୭% ପୁରୁଷ ଏବଂ ୩% ମହିଳା ସେମାନଙ୍କ ଜୀବନର କୌଣସି ସମୟରେ ଏକ ଗ୍ରଏନ ହର୍ନିଆ ହୋଇଥାଏ । ଏକ ବର୍ଷ ବୟସ ପୂର୍ବରୁ ଏବଂ ପଚାଶ ବର୍ଷ ପରେ ପ୍ରାୟ ଗ୍ରଏନ୍ ହାର୍ନିଆ ଘଟେ । ସର୍ବଭାରତୀୟ ସ୍ତରରେ ଇଙ୍ଗୁଏନାଲ୍, ଫିମୋରାଲ ଏବଂ ଉଦର ହର୍ନିଆ ଯୋଗୁ ୨୦୧୫ରେ ୬୦,୦୦୦ ଏବଂ ୧୯୯୦ରେ ୫୫,୦୦୦ ମୃତ୍ୟୁ ଘଟିଥିଲା ।
ଗରୁଡ ଗୋଟିଏ ପକ୍ଷୀ ଜାତିର ପ୍ରାଣୀ । ହିନ୍ଦୁ ଓ ବୌଦ୍ଧ ଧର୍ମଗ୍ରନ୍ଥରେ ଗରୁଡ ବିଷୟରେ ଅନେକ କିଛି ଲେଖା ଥିବାର ଜଣାପଡେ । ହିନ୍ଦୁ ଧର୍ମ ଅନୁଯାୟୀ, ଗରୁଡ ବିଷ୍ଣୁଙ୍କ ବାହାନ ରୂପେ ଜଣାଶୁଣା । ହିନ୍ଦୁ ଶାସ୍ତ୍ରରେ ବର୍ଣିତ ବିଷ୍ଣୁଙ୍କ ବାହନ ଗରୁଡଙ୍କୁ ଦେବତା ରୂପେ ମଧ୍ୟ ପୂଜା କରାଯାଏ । ଗରୁଡ ସର୍ପଜାତୀୟ ପ୍ରାଣୀ ତଥା ନାଗ ସାପ ଜାତୀୟ ପ୍ରାଣୀର ଗୋଟିଏ ପରମ ଶତୃ ଭବେ ପରିଚିତ। ଗରୁଡ ବିଭିନ୍ନ ନାମରେ ଜଣାଶୁଣା ଯଥା:- ଚିରାଗ, ଗଗନେଶ୍ୱର, କାମାୟୁଷ, କାଶ୍ୟପି,ଖଗେଶ୍ୱର, ସୁଧାହରା, ତାରକ୍ଷ ଇତ୍ୟାଦି । ଭାଗବତ ଗୀତାରେ ବର୍ଣିତ ତଥ୍ୟ ଅନୁଯାୟୀ, କୁରୁକ୍ଷେତ୍ର ଯୁଦ୍ଧ ସମୟରେ ଶ୍ରୀକୃଷ୍ଣ ଗରୁଡଙ୍କୁ ପକ୍ଷୀରାଜ ବୋଲି ଆଖ୍ୟା ଦେଇଥିଲେ । ଯଦିଓ ଆଜିର ଯୁଗରେ ବିରଳପ୍ରାୟ ଏହି ପ୍ରାଣୀ ଦେଖିବାକୁ ମିଳେନାହିଁ ତଥାପି ଅନେକାଂଶ ସ୍ଥାନରେ ଛଞ୍ଚାଣ ଓ ଅମରପକ୍ଷୀକୁ ଗରୁଡ ଜାତୀୟ ପ୍ରାଣୀ ବୋଲି ପ୍ରସ୍ତୁତ କରାଯାଇଥାଏ । ଅନେକ ଧର୍ମଗ୍ରନ୍ଥରେ ଏହାକୁ ଏକ କାଳ୍ପନିକ ଜୀବରୂପେ ଚିତ୍ରଣ କରାଯାଇଛି । ହିନ୍ଦୁଧର୍ମ ଗ୍ରନ୍ଥ ଓ ପୁରାଣ ଇତ୍ୟଦିରେ ଗରୁଡକୁ ଏକ ଭିନ୍ନ ଜାତୀୟ ମନୁଷ୍ୟ ଓ ପକ୍ଷୀର ଏକ ମିଶ୍ରଣ ପ୍ରାଣୀ ଭାବରେ ଚିତ୍ରଣ କରାଯାଇଛି । ଗରୁଡର କର୍ମ ଓ ଚରିତ୍ରକୁ ହିନ୍ଦୁ ଓ ବୌଦ୍ଧ ଧର୍ମ ଗ୍ରନ୍ଥରେ ଅତି ନିଖୁଣ ଭାବେ ବର୍ଣ୍ଣନା କରାଯାଇଛି । ହିନ୍ଦୁ ଧର୍ମଗ୍ରନ୍ଥ ମହାଭାରତରେ ଗରୁଡର ଜନ୍ମ ଓ କର୍ମ ବିଷୟରେ ସବିଶେଷ ବ୍ୟାଖ୍ୟା କରାଯାଇଛି । ଉକ୍ତ ଗ୍ରନ୍ଥରେ ଥିବା ବର୍ଣ୍ଣନା ଅନୁଯାୟୀ କାଶ୍ୟପ ୠଷିଙ୍କୁ ଗରୁଡଙ୍କ ପିତା ଭାବେ ବର୍ଣ୍ଣନା କରାଯାଇଛି । ପ୍ରଜାପତି ଦକ୍ଷଙ୍କ ଦୁଇ କନ୍ୟା ବିନତା ଏବଂ କଦରୁଙ୍କୁ ସେ ବିବାହ କରିଥିଲେ । କାଶ୍ୟପ ଋଷି ନିଜର ଦୁଇ ପତ୍ନୀଙ୍କୁ ସେମାନଙ୍କ ଇଚ୍ଛା ମୁତାବକ, ବିନତାଙ୍କୁ ଦୁଇଟି ପୁତ୍ର ଓ କଦୁରୁଙ୍କୁ ଶହେଗୋଟି ସର୍ପ ଜାତୀୟ ପୁତ୍ର ପ୍ରାପ୍ତ ନିମନ୍ତେ ବରଦାନ କରିଥିଲେ । ଫଳସ୍ୱରୁପ ବିନତାଙ୍କ ଗର୍ଭରୁ ଯେଉଁ ଶିଶୁଟି ଜନ୍ମ ଲାଭ କଲା ସେ ଦେଖିବାକୁ ଉଭୟ ମନୁଷ୍ୟ ଓ ପକ୍ଷୀ ଜାତୀୟ ମିଶ୍ରଣ ପ୍ରାଣୀ ସ୍ୱରୁପ ଏକ ବିରଳ ଶିଶୁ ଥିଲା, ଏବଂ ଯାହାକୁ ଗରୁଡ ଗରୁଡ ନାମରେ ନାମକରଣ କରାଯାଇଥିଲା । ଗରୁଡ ଭଗବାନ ବିଷ୍ଣୁଙ୍କ ବାହାନ ହୋଇଥିବା ଯୋଗୁଁ ହିନ୍ଦୁଧର୍ମର ବୈଷ୍ଣବ ଧର୍ମାନୁଷ୍ଠାନ ଓ ମନ୍ଦିର ସମ୍ମୁଖରେ ଗରୁଡ ସ୍ତମ୍ବ ଅଥବା ଗରୁଡ ପ୍ରତିମୁର୍ତ୍ତି ପୂଜାପାଇଥାଏ । ଏପରିକି ମହାଭାରତରେ ବର୍ଣିତ ତଥ୍ୟ ଅନୁଯାୟୀ ଗୁରୁ ଦ୍ରୋଣାଚାର୍ଯ୍ୟ ନିଜର ସେନାବାହିନୀକୁ ଗରୁଡ ସେନା ନାମରେ ନାମିତ କରିଥିଲେ ଓ ପ୍ରଭୁ ଶ୍ରୀକୃଷ୍ଣ ନିଜର ନନ୍ଦିଘୋଷ ରଥର ପତାକରେ ଗରୁଡ ଚିହ୍ନକୁ ସ୍ଥାନ ଦେଇଥିଲେ । ପୁରୀ ରଥ ଯାତ୍ରା ସମୟରେ ଜଗନ୍ନାଥଙ୍କ ନନ୍ଦିଘୋଷ ରଥର ପତାକରେ ମଧ୍ୟ ଗରୁଡ ଚିହ୍ନ ପ୍ରତୀୟମାନ ହୁଏ । ବୌଦ୍ଧଧର୍ମ ଗ୍ରନ୍ଥରେ ଗରୁଡଙ୍କୁ କେତେକ ବିଶିଷ୍ଟ ରାଜ୍ୟର ରାଜା ଓ ତାନ୍ତ୍ରୀକ ଶକ୍ତି ବିଶିଷ୍ଟ ଇଚ୍ଛାଧାରୀ ପୁରୁଷ ରୂପେ ମଧ୍ୟ ବର୍ଣ୍ଣନା କରାଯାଇଛି । ବୌଦ୍ଧ ଧର୍ମଗ୍ରନ୍ଥରେ ଯେଉଁ ଚାରିପ୍ରକାର ଗରୁଡ ରାଜାଙ୍କ ବିଷୟରେ ବର୍ଣ୍ଣନା କରାଯାଇଛି ସେମାନେ ହେଲେ:- ମହା ଶକ୍ତିଶାଳୀ ଗରୁଡ ରାଜା, ବିଶାଳକାୟ ଗରୁଡ ରାଜା, ଇଚ୍ଛାପୂର୍ତ୍ତି ଗରୁଡ ରାଜା ଓ ସ୍ୱ-ଇଚ୍ଛାଧାରୀ ଗରୁଡ ରାଜା ଇତ୍ୟାଦି । ଗରୁଡ ଚିହ୍ନ- ଆଧୁନିକ ଦକ୍ଷିଣ ଏସିଆର ବିଭିନ୍ନ ଦେଶରେ ଗରୁଡ ଚିହ୍ନକୁ ସାଂସ୍କୃତିକ ଓ ଜାତୀୟ ଚିହ୍ନ ଭାବେ ବ୍ୟବହାର କରାଯାଉଛି । ଯେପରିକି:- ଥାଇଲ୍ୟାଣ୍ଡ ଓ ଇଣ୍ଡୋନେସିଆର ଜାତୀୟ ସରକାରୀ ପ୍ରତୀକ । ଇଣ୍ଡୋନେସିଆର ଜାତୀୟ ବିମାନକୁ ଗରୁଡ ଇଣ୍ଡୋନେସିଆ ନାମରେ ନାମିତ କରାଯାଇଛି । ଇଣ୍ଡୋନେସିଆର ଜାତୀୟ ଫୁଟବଲ୍ ଦଳର ଚିହ୍ନ ହେଉଛି ଗରୁଡ ଚିହ୍ନ । ବାର୍ଲି ଓ ଜାଭାରେ ଗରୁଡକୁ ସେମାନଙ୍କ ସାଂସ୍କୃତିକ ପ୍ରତୀକ ଭବେ ବ୍ୟବହାର କରାଯାଏ । ମଧ୍ୟ ଯୁଗର ହୋୟଂସାଳ ରାଜାଙ୍କ ଅଙ୍ଗରକ୍ଷୀଙ୍କୁ ଗରୁଡ ବୋଲି କୁହାଯାଉଥିଲା । ଭାରତୀୟ ଆକଶ ବାହିନୀର ଗୋଟିଏ ସ୍ୱତନ୍ତ୍ର ବାହିନୀକୁ ଗରୁଡ କମଣ୍ଡୋ ଫୋର୍ସ୍ ନାମରେ ନାମିତ କରାଯାଇଛି, ଯାହ ୨୦୦୪ ମସିହାରେ ଗଠନ କରାଯାଇଥିଲା ।
ରେଲୁଗୋଲିକ୍ସ  (ଇଂରାଜୀ ଭାଷାରେ ), ଅର୍ଗୋଭିକ୍ସ ଏବଂ ରେଲୁମିନା ତାହାର ବିକ୍ରୟ ନାମ, ହେଉଛି ଏକ ଔଷଧ ଯାହା ପ୍ରୋଷ୍ଟେଟ କର୍କଟ ଏବଂ ଗର୍ଭାଶୟ ଫାଇବ୍ରଏଡ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଆଗେଇ ଯାଇଥିବା ପ୍ରୋଷ୍ଟେଟ କର୍କଟ ରୋଗରେ କିନ୍ତୁ ହରମୋନ୍ ସମ୍ବେଦନଶୀଳ ଥିଲେ ଏହା ବ୍ୟବହୃତ ହୁଏ । ଏହାକୁ ଦିନକୁ ଥରେ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଷୁମ ଲାଲ ମୁହଁ, ରକ୍ତରେ ଶର୍କରା ବୃଦ୍ଧି, ମାଂସପେଶୀ ଯନ୍ତ୍ରଣା, କମ୍ ହେମୋଗ୍ଲୋବିନ୍, ଥକାପଣ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି   ବିସ୍ତାର ହୋଇପାରେ । ଉଭୟ ସ୍ୱାମୀ ଓ ସ୍ତ୍ରୀ ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଗୋନାଡୋଟ୍ରୋପିନ ରିଲିଜ ହରମୋନ   ରିସେପ୍ଟର ଆଣ୍ଟାଗୋନାଷ୍ଟ, ଯାହା ଟେସ୍ଟୋସ୍ଟିରନ ଉତ୍ପାଦନକୁ ଅବରୋଧ କରିଥାଏ । ୨୦୧୯ ମସିହାରେ ଜାପାନ, ୨୦୨୦ରେ ଆମେରିକା ଏବଂ ୨୦୨୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ରେଲୁଗୋଲିକ୍ସ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୨ ମସିହା ସୁଦ୍ଧା ଏକ ମାସର ଚିକିତ୍ସା ଖର୍ଚ୍ଚ ମାସକୁ ପ୍ରାୟ ୨୪୫୦ ଡଲାର ଥିଲା । ଏଣ୍ଡୋମେଟ୍ରିଓସିସରେ ଏହାର ପ୍ରଭାବ ବିଷୟରେ ଅଧ୍ୟୟନ କରାଯାଉଛି । ରେଲୁଗୋଲିକ୍ସ/ଏସ୍ଟ୍ରାଡିଓଲ/ନରଏଥିଷ୍ଟିରନ ଔଷଧର ମଧ୍ୟ ଏହା ଏକ ଉପାଦାନ ।
ଡାମାସ୍କସ,ସିରିଆର ରାଜଧାନୀ । ଭୂଗୋଳ ଇତିହାସ ପର୍ଯ୍ୟଟନ ଟୀକା ଆଧାର , ; ,  (1977). 978-0-7318-1071-0. { }:    ,  (2005). : . 978-0-415-27105-9. { }:    ,  (2006).  " " . { }:   ;    , (2002). : . 978-0-7318-1071-0. { }:
ପ୍ରେଡନିକାର୍ବେଟ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଡର୍ମାଟପ୍ ଏକ ବିକ୍ରୟ ନାମ, ହେଉଛି ଏକ କର୍ଟିକୋଷ୍ଟିରଏଡ ଯାହା ଆଟୋପିକ ଡର୍ମାଟାଇଟିସ, ସୋରିଆସିସ ଏବଂ ଆଲର୍ଜି କଣ୍ଟାକ୍ଟ ଡର୍ମାଟାଇଟିସ୍ ଭଳି ଚର୍ମ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଚର୍ମରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱାଳା, ଉତ୍ତେଜନା, ଚର୍ମ ପତଳା ହୋଇଯିବା, ବ୍ରଣ, ବର୍ଣ୍ଣକତା ବା ପିଗମେଣ୍ଟେସନ୍ ହ୍ରାସ, ଚର୍ମରେ ଗାର ପଡ଼ିଯିବା ଏବଂ ଟେଲାଞ୍ଜିଏକ୍ଟାସିଆ ଅନ୍ତର୍ଭୁକ୍ତ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଚର୍ମ ସଂକ୍ରମଣ, ଆଲର୍ଜି ପ୍ରତିକ୍ରିୟା ଏବଂ କୁସିଂ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ  ଏହା ଏକ ମଧ୍ୟମ ଶକ୍ତି ଷ୍ଟେରଏଡ୍ ଭାବରେ ବିବେଚନା କରାଯାଏ  ୧୯୯୧ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ଚିକିତ୍ସାରେ ବ୍ୟବହାର ପାଇଁ ପ୍ରିଡନିକାର୍ବେଟ୍ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏକ ୬୦ ଗ୍ରାମ ଟ୍ୟୁବ ବିଶିଷ୍ଟ ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୪ ଡଲାର ଥିଲା ।
ଭାରତରେ ୨୨ ଡିସେମ୍ବରକୁ ଜାତୀୟ ଗଣିତ ଦିବସ ଭାବରେ ପାଳନ କରାଯାଏ । ଇତିହାସ ଭାରତର ୧୪ତମ ତଥା ତତ୍କାଳୀନ ଭାରତର ପ୍ରଧାନମନ୍ତ୍ରୀ ମନମୋହନ ସିଂହ ମାଡ୍ରାସ ବିଶ୍ୱବିଦ୍ୟାଳୟରେ ଭାରତୀୟ ଗଣିତଜ୍ଞ ଶ୍ରୀନିବାସ ରାମାନୁଜନଙ୍କ ଜନ୍ମର ୧୨୫ତମ ବାର୍ଷିକୀ  (୨୨ ଡିସେମ୍ବର ୧୮୮୭- ୨୬ ଏପ୍ରିଲ ୧୯୨୦) ପାଳନ କରିବା ଅବସରରେ ଏହି ଘୋଷଣା କରାଯାଇଥିଲା  । ସେହି ଦିନଠାରୁ ୨୨ ଡିସେମ୍ବରକୁ ଜାତୀୟ ଗଣିତ ଦିବସ ଭାବରେ ପାଳନ କରାଯାଉଛି । ଏହି ଅବସରରେ ପ୍ରଧାନ ମନ୍ତ୍ରୀ ସିଂହ ମଧ୍ୟ ଘୋଷଣା କରିଛନ୍ତି ଯେ ୨୦୧୨ ମସିହାକୁ ଜାତୀୟ ଗଣିତ ବର୍ଷ ଭାବେ ପାଳନ କରାଯିବ । ସେବେଠାରୁ, ପ୍ରତିବର୍ଷ ମହାବିଦ୍ୟାଳୟ ଏବଂ ବିଶ୍ୱବିଦ୍ୟାଳୟରେ ଅନେକ ଶିକ୍ଷାଗତ କାର୍ଯ୍ୟକ୍ରମ ସହିତ ଭାରତରେ ଜାତୀୟ ଗଣିତ ଦିବସ ପାଳନ କରାଯାଏ । ଏହି ଅବସରରେ ୨୦୧୭ରେ, ଆନ୍ଧ୍ରପ୍ରଦେଶର ଚିତ୍ରପୁରର କୁପାମଠାରେ ରାମାନୁଜନ ଗଣିତ ପାର୍କ ଖୋଲାଯାଇଛି ।
ସାଉସାର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ଛିନ୍ଦ୍ୱର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଉସାର ୨୧.୬୫୬୯ ଉତ୍ତର ଅକ୍ଷାଂଶ ଓ ୭୮.୭୯୭୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୬୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଉସାର ସହରର ମୋଟ ଜନସଂଖ୍ୟା ୨୪୩୧୨ ଅଟେ । ସେଥି ମଧ୍ୟରୁ ୫୧.୮୧% ଜଣ ପରୁଷ ହୋଇଥିବା ବେଳେ ୪୮.୧୯% ଜଣ ନାରୀ ଅଟନ୍ତି । ସାଉସାରର ସାକ୍ଷରତା ହାର ୭୧.୦୯% ଅଟେ । ଏହା ଜାତୀୟ ହାରଠାରୁ ୬.୨୫% ପ୍ରତିଶତ କମ ଅଟେ । ସେଥିରୁ ୩୯.୯୬% ପ୍ରତିଶତ ପୁରୁଷ ଓ ୩୧.୧୩% ନାରୀ ଅଟନ୍ତି । ୧୨.୮୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାଉସାରର ସରକାରୀ ଭାଷା ଅଟେ ।
ସପ୍ତଶୃଙ୍ଗୀ, ଅନ୍ୟ ନାମ ସପ୍ତଶ୍ରୀଙ୍ଗୀ   :        ,     ଏକ ହିନ୍ଦୁ ତୀର୍ଥଯାତ୍ରା ସ୍ଥଳ ମହାରାଷ୍ଟ୍ରର ନାଶିକଠାରୁ ୬୦ କିମି ଦୂରରେ ଅବସ୍ଥିତ । ହିନ୍ଦୁ ପରମ୍ପରା ଅନୁସାରେ ଦେବୀ ସପ୍ତଶୃଙ୍ଗୀ ନିବାସିନୀ ସାତଟି ପାହାଡ଼ ଶିଖର ମଧ୍ୟବର୍ତ୍ତୀ ସ୍ଥାନରେ ବାସ କରନ୍ତି । ଏହା ନାଶିକ ପାଖରେ ଥିବା କଲୱାନ ତାଲୁକାର ନନ୍ଦୁରି ନାମକ ଏକ ଛୋଟ ଗ୍ରାମରେ ଅଛି । ମରାଠା ଓ କେତେକ ଭିଲ ଜାତୀୟ ଲୋକମାନେ ଦେବୀଙ୍କୁ କୁଳଦେବୀ ଭାବରେ ମାନ୍ୟତା ଦେଇ ପୂଜା କରନ୍ତି । ସେଠାକୁ ଯିବା ନିମନ୍ତେ ୫୧୦ଟି ପାହାଚ ଅଛି । ସେଠାକୁ ପ୍ରତିଦିନ ଅନେକ ସଂଖ୍ୟକ ଭକ୍ତ ପୂଜା କରିବାକୁ ଆସନ୍ତି । ଏହି ତୀର୍ଥସ୍ଥାନଟି ମହାରାଷ୍ଟ୍ରର ତିନି ଅର୍ଦ୍ଧେକ ଶକ୍ତିପୀଠ ଭାବରେ ପରିଚିତ । ଏକାବନଟି ଶକ୍ତିପୀଠରୁ ଏହି ମନ୍ଦିର ଗୋଟିଏ ଯେଉଁଠାରେ ଶିବଙ୍କ ପତ୍ନୀ ସତୀଙ୍କର ଡାହାଣ ବାହୁଟି ପଡ଼ିଯାଇଥିବା ବିଶ୍ୱାସ କରାଯାଏ । ଏଠାରେ ତଥା ମହାରାଷ୍ଟ୍ରରେ ତିନି ଅଧା ଶକ୍ତିପୀଠର ଅଧା ଶକ୍ତିପୀଠ ଅଛି । ଭାରତ ଉପମହାଦେଶରେ ୫୧ଟି ଶକ୍ତି ପୀଠ ଅଛି । ଭୂଗୋଳ ସପ୍ତଶୃଙ୍ଗୀ ଘାଟ ଏକ ପର୍ବତ ଶ୍ରେଣୀ ଓ ପଶ୍ଚିମ ଘାଟ ପର୍ବତ ମାଳାର ଏକ ଅଂଶ । ଏହାର ଗୋଟିଏ ଅଂଶର ନାମ ସହ୍ୟାଦ୍ରି ବା ଅଜନ୍ତା ସତମାଳା ଶୃଙ୍ଗ ଶ୍ରେଣୀ । ଏହାର କେନ୍ଦ୍ରରେ ଧୋଡପ ଶୃଙ୍ଗ ଅଛି ଯାହାର ଉଚ୍ଚତା ୪୫୦୦ ଫୁଟ ଓ ଏହାର ପଶ୍ଚିମ ଦିଗରେ ସପ୍ତଶୃଙ୍ଗୀ ଅଛି । ସେହିଠାରେ ୧୦୮ଟି ପାଣି କୁଣ୍ଡ ଅଛି । ସେହି ପର୍ବତର ପାଦ ଦେଶରେ କୁଂଦାସ, ନନ୍ଦଉରୀ ଓ ବାଣୀ ଗ୍ରାମଗୁଡିକ ଅଛି । ନାନଡୁକି ଓ ନାସିକରୁ ଭାୟା ଡିଣ୍ଡୋରି ଗଲେ ୩୯ କିମି, ଭାୟା ପଇମ୍ପଲଗାଓଁ ଗଲେ ୫୧ କିମି ପଡ଼ିବ । ନାନଦୂର ଗ୍ରାମ ଦେଇ ସବୁଠାରୁ ସହଜ ରାସ୍ତା ମିଳେ ମାତ୍ର ୧୪ କିମି । ମହାରାଷ୍ଟ୍ର ପ୍ରଦେଶ ରୋଡ଼ ପରିବହନ ବସରେ ମନ୍ଦିର ପରିସରକୁ ଯାଇହୁଏ ଘଞ୍ଚ ଜଙ୍ଗଲମାଳାରେ ଏହି ପର୍ବତ ପରିବେଷ୍ଟିତ ।
ସିଲେରୁ ନଦୀ ଭାରତୀୟ ନଦୀ ସାବରି ନଦୀର ଏକ ଶାଖା ନଦୀ । ଏହା ଆନ୍ଧ୍ରପ୍ରଦେଶରୁ ବାହାରି ଓଡ଼ିଶା ରାଜ୍ୟ ଦେଇ ପ୍ରବାହିତ ହେଲା ପରେ ସାବରି ନଦୀରେ ମିଳିତ ହୁଏ ଓ ସାବରି ନଦୀ ପୁନଶ୍ଚ ଆନ୍ଧ୍ରପ୍ରଦେଶକୁ ପ୍ରବେଶ କରି ଗୋଦାବରୀ ନଦୀ ସହ ମିଳିତ ହୁଏ । ସିଲେରୁ ନଦୀ ଉପର ଅଞ୍ଚଳରେ ମାଛକୁଣ୍ଡ ନାମରେ ପରିଚିତ ହୋଇ ଓଡ଼ିଶା, ଆନ୍ଧ୍ର ପ୍ରଦେଶ ଓ ଓ ଛତିଶଗଡ଼ର ତ୍ରିଯୁକ୍ତ ସ୍ଥାନରେ ସାବରି ନଦୀ ସହ ମିଳିତ ହେଇଥାଏ । ଜଳବିଦ୍ୟୁତ ପ୍ରକଳ୍ପ ସମ୍ଭାବନା ଏହି ନଦୀର ଜଳବିଦ୍ୟୁତ ଉତ୍ପାଦନ ପାଇଁ ଅନୁକୂଳ ପରିସ୍ଥିତି ରହିଛି । ଏଥିରେ ମାଛକୁଣ୍ଡ, ବାଲିମେଳା, ଉପର ସିଲେରୁ ଦୋଙ୍କାରାଇ, ତଳ ସିଲେରୁ ଜଳ ବିଦ୍ୟୁତ ପ୍ରକଳ୍ପ ସବୁ ନିର୍ମିତ ହେଇ ବିଦ୍ୟୁତ ଉତ୍ପାଦନ ହଉଛି । ଚିତ୍ରକୋଣ୍ଡାଠାରେ ୬୦ମେଗାୱାଟ ପ୍ରକଳ୍ପ ମଧ୍ୟ ଯୋଜନା କରାଯାଇଛି । ଜଳସେଚନ ସମ୍ଭାବନା ବାଲିମେଳା ପ୍ରକଳ୍ପର ନିର୍ଗତ ଜଳକୁ ଜଳସେଚନ ପାଇଁ ବ୍ୟବହାର କରାଯାଉଥିଲେ ମଧ୍ୟ ତାହାକୁ ଗୋଦାବରୀ ଡେଲ୍ଟା ଅଞ୍ଚଳକୁ ନେବାପାଇଁ ପୂର୍ବ ଘାଟ ପର୍ବତ ମାଳରେ ୩୫ କିଲୋମିଟର ଲମ୍ବ ଟନେଲର ନିର୍ମାଣ ହେଲେ ଏହି ଜଳର ସଦୁପଯୋଗ ହେବ । ସେହିପରି ସିଲେରୁ ନଦୀର ଜଳକୁ ୩୦ କିଲୋମିଟର ଟନେଲଦ୍ୱାରା ନେଲେ ବିଶାଖାପାଟଣା , ବିଜୟନଗରମ ଓ ଶ୍ରୀକାକୁଲମ ଜିଲ୍ଲାରେ ଜଳସେଚନ ହେଇପାରିବ ।ପୋଲାଭରମ ପ୍ରକଳ୍ପ ପାଇଁ ମଧ୍ୟ ଏହାର ଜଳ ବ୍ୟବହାର ହେଇପାରିବା ।
ଅଙ୍କଲେଶ୍ୱର ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ‌‌ଭରୁଚ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅଙ୍କଲେଶ୍ୱର ସହରର ମୋଟ ଜନସଂଖ୍ୟା ୬୭୯୫୨ ଅଟେ । ସେଥି ମଧ୍ୟରୁ ୫୨.୭୯% ଜଣ ପରୁଷ ହୋଇଥିବା ବେଳେ ୪୭.୨୧% ଜଣ ନାରୀ ଅଟନ୍ତି । ଅଙ୍କଲେଶ୍ୱରର ସାକ୍ଷରତା ହାର ୭୫.୭୬% ଅଟେ । ଏହା ଜାତୀୟ ହାରଠାରୁ ୧୦.୯୨% ପ୍ରତିଶତ କମ ଅଟେ । ସେଥିରୁ ୪୨.୧୫% ପ୍ରତିଶତ ପୁରୁଷ ଓ ୩୩.୬୧% ନାରୀ ଅଟନ୍ତି । ୧୨.୫୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଅଙ୍କଲେଶ୍ୱରର ସରକାରୀ ଭାଷା ଅଟେ ।
ବିଶ୍ୱନାଥ ମଲ୍ଲିକ  (୨୭ ଅଗଷ୍ଟ ୧୯୩୮ - ୩ ମଇ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୬୭, ୧୯୭୪ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାମୁଣ୍ଡାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୬ଷ୍ଠ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଶ୍ୱନାଥ ମଲ୍ଲିକ ୧୯୩୮ ମସିହାର ଅଗଷ୍ଟ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଥୁରୀ ମଲ୍ଲିକ ଓ ପତ୍ନୀଙ୍କ ନାମ ଶୈଳବାଳା ମଲ୍ଲିକ । ରାଜନୈତିକ ଜୀବନ ବିଶ୍ୱନାଥ ମଲ୍ଲିକ ଓଡ଼ିଶା ରାଜନୀତିରେ ପ୍ରଥମେ ପ୍ରଜା ସମାଜବାଦୀ ପାର୍ଟିରେ ଓ ପରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ବିଶ୍ୱନାଥ ମଲ୍ଲିକ ୨୦୦୫ ମସିହାର ମଇ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୬ ବର୍ଷ ବୟସ ହୋଇଥିଲା ।
ଫାଇବ୍ରୋମ୍ୟାଲ୍‌ଜିଆ  (ଏଫ୍ଏମ୍) ଏକ ମେଡିକାଲ ବେମାରୀ ଯେଉଁଥିରେ ଦେହର ଅନେକ ଜାଗାରେ କ୍ରନିକ ଯନ୍ତ୍ରଣା ହୁଏ ଓ ଦେହରେ ଚାପ ପଡ଼ିଲେ ଅସାମାନ୍ୟ ଯନ୍ତ୍ରଣା ହୁଏ  । ଥକ୍କା ଅନୁଭବ ଯୋଗୁ ସାଧାରଣ ଜୀବନ ଯାତ୍ରା ବାଧାପ୍ରାପ୍ତ ହୁଏ ନିଦ୍ରା ସମସ୍ୟା ଓ ସ୍ମରଣ ସମସ୍ୟା ହୁଏ । ରେସ୍ଟଲେସ୍ ଲେଗ୍ ସିଣ୍ଡ୍ରୋମ, ଅନ୍ତନଳୀ ବା ମୂତ୍ରାଶୟ ସମସ୍ୟା, ଉଚ୍ଚସ୍ୱର, ଆଲୋକ ଓ ଉତ୍ତାପକୁ ସମ୍ବେଦନଶୀଳ ଇତ୍ୟାଦି ଲକ୍ଷଣ କେତେକ ଲୋକ ପ୍ରକାଶ କରନ୍ତି । ଅନେକ ସମୟରେ ଅବସାଦ, ଉତ୍କଣ୍ଠା ଓ ଆଘାତୋତ୍ତର ଚାପ ବେମାରୀ ଏହି ରୋଗୀଙ୍କ ସ‌ହ ଦେଖାଯାଏ । ଅନେକ ପ୍ରକାରର କ୍ରନିକ ଯନ୍ତ୍ରଣା ମଧ୍ୟ ଏହି ରୋଗରେ ହୁଏ । ଫାଇବ୍ରୋମ୍ୟାଲ୍‌ଜିଆ ରୋଗର କାରଣ ଅଜଣା ଥିଲେ ମଧ୍ୟ ପରିବେଶ ଓ ଜେନେଟିକ ପ୍ରଭାବ ଥିବା ବିଶ୍ୱାସ ଥିବା ବିଶ୍ୱାସ କରାଯାଏ ଓ ଉଭୟର ଅଧା ଅଧା ସଙ୍କଟ ଥାଇପାରେ । ଏହି ରୋଗ ପରିବାରରେ ଚାଲେ ଓ ଏକାଧିକ ଜିନ୍ ଏଥିରେ ସଂଶ୍ଳିଷ୍ଟ ଥାଆନ୍ତି । ପରିବେଶ କାରକ, ମନସ୍ତାତ୍ତ୍ୱିକ ଚାପ, ଆଘାତ ଓ କେତେକ ସଂକ୍ରମଣ ଏଥି ନିମନ୍ତେ ଦାୟୀ ହୋଇପାରନ୍ତି । କେନ୍ଦ୍ରୀୟ ସ୍ନାୟୁ ମଣ୍ଡଳରେ କୌଣସି ପ୍ରକ୍ରିୟା ଯୋଗୁ ଯନ୍ତ୍ରଣା ହେଉଥିବାରୁ ଏହାକୁ ସେଣ୍ଟ୍ରାଲ ସେନ୍ସିଟାଇଜେସନ୍ ସିଣ୍ଡ୍ରୋମ କୁହାଯାଏ । ଫାଇବ୍ରୋମ୍ୟାଲ୍‌ଜିଆକୁ ଏକ ବେମାରୀ ହିସାବରେ ଯୁକ୍ତରାଷ୍ଟ୍ର ଆମେରିକାର ନ୍ୟାସନାଲ ଇନଷ୍ଟିଚ୍ୟୁଟ ଅଫ ହେଲ୍‌ଥ୍ ଓ ଆମେରିକାଲ କଲେଜ ଅଫ ରିଉମାଟୋଲୋଜି ସ୍ୱୀକୃତି ଦେଇଛନ୍ତି । ଏହା ନିମନ୍ତେ କୌଣସି ନିର୍ଣ୍ଣୟାତ୍ମକ ପରୀକ୍ଷା ନାହିଁ । ପ୍ରଥମେ ସମ୍ଭବ୍ୟ କାରଣମାନଙ୍କୁ ବାହାର କରିବାକୁ ପଡ଼େ ଓ କେତେକ ନିର୍ଦ୍ଦିଷ୍ଟ ଲକ୍ଷଣ ଉପସ୍ଥିତି ଆବଶ୍ୟକ ହୁଏ । ଫାଇବ୍ରୋମ୍ୟାଲ୍‌ଜିଆ ରୋଗର ଚିକିତ୍ସା କଷ୍ଟସାଧ୍ୟ । ସୁନିଦ୍ରା, ନିୟମିତ ବ୍ୟାୟାମ ଓ ସ୍ୱାସ୍ଥ୍ୟପ୍ରଦ ଖାଦ୍ୟ ଖାଇବାକୁ ସୁପାରିସ୍ କରାଯାଏ । ଜ୍ଞାନାତ୍ମକ ବ୍ୟବ‌ହାରିକ ଥେରାପିରେ   ସାହାଯ୍ୟ ମିଳେ । ଔଷଧ ମଧ୍ୟରେ ଡୁଲୋକ୍‌ସେଟିନ୍, ମିଲ୍‌ନାସିପ୍ରାନ୍, ବା ପ୍ରିଗାବାଲିନ ବ୍ୟବ‌ହାର କରାଯାଇପାରେ ଅଫିମାତ୍ମକ ଯନ୍ତ୍ରଣାନିବାରକ ଔଷଧ କିଛି କାମ କରୁଥିବା ପ୍ରମାଣ ମିଳିନାହିଁ । ଅନୁପୂରକ ଖାଦ୍ୟର ଉପକାରୀତା ମଧ୍ୟ ପ୍ରମାଣିତ ହୋଇନାହିଁ । ଫାଇବ୍ରୋମ୍ୟାଲ୍‌ଜିଆ ଦୀର୍ଘସ୍ଥାୟୀ ହେଲେ ମଧ୍ୟ ଏହା ତନ୍ତୁନଷ୍ଟକାରୀ ନୁହେଁ ବା ପ୍ରାଣ‌ଘାତକ ନୁହେଁ । ଜନସଂଖ୍ୟାର ୨ରୁ୮% ଲୋକଙ୍କୁ ଫାଇବ୍ରୋମ୍ୟାଲ୍‌ଜିଆ ରୋଗ ହୁଏ । ଏହି ରୋଗ ପୁରୁଷଙ୍କ ଅପେକ୍ଷା ମହିଳାଙ୍କୁ ଦୁଇ ଗୁଣ ଅଧିକ ହୁଏ । ପୃଥିବୀର ବିଭିନ୍ନ ସ୍ଥାନ ଓ ସଂସ୍କୃତିରେ ରୋଗ ହାର ପ୍ରାୟ ସମାନ ଥାଏ । ସନ ୧୯୯୦ରେ ଫାଇବ୍ରୋମ୍ୟାଲ୍‌ଜିଆ ରୋଗ ପ୍ରଥମେ ସଂଜ୍ଞାକୃତ ହେଲା ଓ ସନ ୨୦୧୧ରେ ଏହାର ମାନ‌ଦଣ୍ଡ ଅଦ୍ୟତନ କରାଗଲା । ଏହି ରୋଗର ଶ୍ରେଣୀ ଗଠନ, ନିର୍ଣ୍ଣୟ ଓ ଚିକିତ୍ସା ବିଷୟ ବିବାଦାତ୍ମକ ଅଛି । ଏହି ରୋଗ ନିର୍ଣ୍ଣୟ କଲେ ଅନେକ ଲୋକ ପ୍ରଭାବିତ ହେବା ସମ୍ଭାବନା ଅଛି ବୋଲି କେତେକ ମତ ଦେବାବେଳେ ଆହୁରି ଅନେକ ଏହାକୁ ଉପକାରୀ ବୋଲି ବ୍ୟକ୍ତ କରୁଛନ୍ତି । ଫାଇବ୍ରୋମ୍ୟାଲ୍‌ଜିଆ ଶବ୍ଦଟି ନୂଆ ଲାଟିନ ଭାଷାର   ଫାଇବ୍ରୋ ଶବ୍ଦରୁ ଆସିଛି ଯାହାର ଅର୍ଥ  "ତ ‌ନ୍ତୁମୟ ", ଗ୍ରୀସ ଭାଷାର ମାୟୋ  ( -), ଶବ୍ଦର ଅର୍ଥ  "ମାଂଶପେଶୀ" , ଓ ଆଲଗୋସ୍   , ଶବ୍ଦର ଅର୍ଥ ଯନ୍ତ୍ରଣା; ଏକତ୍ର କଲେ ମାଂସପେଶୀ ତ‌ନ୍ତୁ ଯନ୍ତ୍ରଣା ବୁଝାଯାଏ ।
ଛାଞ୍ଚ: ସିଲିଗୁଡି ସହର ରେଳ ଷ୍ଟେସନ , ଭାରତୀୟ ରାଜ୍ୟ ପଶ୍ଚିମ ବଙ୍ଗର ଦାର୍ଜିଲିଂ ଜିଲ୍ଲାର ସିଲିଗୁଡି ସହରର ଏକ ରେଳ ଷ୍ଟ୍ରେସନ। ଏହାସହରର ତିନିଟି ଷ୍ଟେସନ ମଧ୍ୟରୁ ଅନ୍ୟତମ । ଅନ୍ୟ ଦୁଇଟି ସିଲିଗୁଡି ଜଙ୍କସନ ଓ ନିଉ ଜଳପାଇଗୁଡି । ଇତିହାସ 1878 ମସିହାରେ କଲିକତାରୁ ସିଲିଗୁଡି ସହରକୁ ଦୁଇଟି ସ୍ତରରେ ରେଳ ସଂଯୋଗ ହେଲା । କଲିକତାରୁ ଦାମୁକେହ ଘାଟ ପର୍ଯ୍ୟନ୍ତ ବ୍ରଡ ଗଜ ଲାଇନ ହୋଇ ପଦ୍ମା ନଦୀ ପର୍ଯ୍ୟନ୍ତ ଓ ପଦ୍ମା ନଦୀର ଅପର ପାର୍ଶ୍ୱରୁ ମିଟର ଗଜ ଲାଇନ ସିଲିଗୁଡି ଯାଏ ଆସିଲା । ତାହା ପୂର୍ବରୁ 1881ରେ ସିଲିଗୁଡିରୁ ଦାର୍ଜିଲିଂ ଯାଏ ନେରୋ ଗଜ ଲାଇନ ରହିଥିଲା । 1926 ମସିହାରେ ପଦ୍ମା ନଦୀ ଉପରେ ହାରଡିଙ୍ଗ ବ୍ରିଜ ନିର୍ମାଣ ହେଲା ପରେ ବ୍ରଡ ଗଜ ଲାଇନ ସିଲିଗୁଡି ଯାଏ ହେଲା । ସ୍ୱାଧୀନତା ପରେ ଏହି କଲିକତା -ସିଲିଗୁଡି ଲାଇନର ମୁଖ୍ୟ ଅଂଶ ପୂର୍ବ ପାକିସ୍ଥାନ  ( ବର୍ତ୍ତମାନ ବାଂଲାଦେଶ )ରେ ରହିଗଲା  । ସ୍ୱାଧୀନତା ପରେ ବରସୋଇ ଓ କିଷାନଗଞ୍ଜ ଦେଇ ବ୍ରଡ ଗଜ ଲାଇନନଥିବାରୁ 1949 ମସିହାରେ ନିଉ ସିଲିଗୁଡି ଜଙ୍କସନ ନିର୍ମିତ ହେଇ ସେଠାକୁ ବ୍ରଡ ଗଜ ଲାଇନ ଦିଆ ଗଲା ।
ଫ୍ଲୋରାଇଡ ଚିକିତ୍ସା  (ଇଂରାଜୀ ଭାଷାରେ ) ଅର୍ଥ ଚିକିତ୍ସା କ୍ଷେତ୍ରରେ ଫ୍ଲୋରାଇଡର   ବ୍ୟବ‌ହାର ପଦ୍ଧତି  । ୬ ମାସ ବୟସରୁ ଉର୍ଦ୍ଧ୍ୱ ପିଲାଙ୍କର ଦନ୍ତ କ୍ଷୟ   ହେଉଥିଲେ ଓ ରହୁଥିବା ସ୍ଥାନରେ ପାନୀୟ ଜଳରେ   ଫ୍ଲୋରାଇଡ   ପରିମାଣ କମ୍ ଥିଲେ ପ୍ରତିଷେଧ ନିମନ୍ତେ ଫ୍ଲୋରାଇଡ ପରିପୂରକ ଦିଆଯାଏ । ଏହା ତରଳ, ବଟିକା ବା ପେଷ୍ଟ ଆକାରରେ ବ୍ୟବ‌ହାର କରାଯାଏ । ଯେଉଁ ସ୍ଥାନରେ ଜନ ସାଧାରଣଙ୍କ ନିମନ୍ତେ ଫ୍ଲୋରାଇଡ ମିଶ୍ରିତ ଜଳ   ସରବରାହ କରାଯାଏ ସେ ସ୍ଥାନରେ ଅଧିକ ଫ୍ଲୋରାଇଡ ପାଟିରେ ଦେବା ଆବଶ୍ୟକ ନୁହେଁ । କେତେକ ହାଡ଼ ବେମାରୀରେ   ଏହା ବ୍ୟବ‌ହାର ହୁଏ । ସାଧାରଣ ମାତ୍ରାରେ ଏହି ଔଷଧ ଦେଲେ ମଧ୍ୟ କେତେକ ସ୍ଥଳରେ ଦାନ୍ତରେ   ଧଳା ଦାଗ ଦେଖାଯାଏ । ମାତ୍ରାଧିକ ଡୋଜ ହେଲେ ଦାନ୍ତ ହଳଦିଆ ବା ମାଟିଆ ରଙ୍ଗ ଧାରଣ କରେ । ଫ୍ଲୋରାଇଡ ଚିକିତ୍ସାରେ ସୋଡ଼ିଅମ ଫ୍ଲୋରାଇଡ   ବ୍ୟବ‌ହାର କଲେ ମଧ୍ୟ ସ୍ଟାନସ ଫ୍ଲୋରାଇଡ   ଦିଆଯାଇପାରେ । ଏସିଡ ଯୋଗୁ ହେଉଥିବା କ୍ଷୟ କମେଇଦିଏ, ଦାନ୍ତ ମିନେରାଲ   ବୃଦ୍ଧି କରେ ଓ ଜୀବାଣୁ   ଗତିବିଧି କମ୍ କରେ । ଦାନ୍ତ ସ‌ହିତ ସମ୍ପର୍କରେ ଆସି ଏହା କାମ କରେ । ସନ ୧୯୪୦ରୁ ଦାନ୍ତ କ୍ଷୟ ପ୍ରତିରୋଧ ନିମନ୍ତେ ଫ୍ଲୋରାଇଡ ବ୍ୟବ‌ହାର କରାଗଲା । ସୋଡ଼ିଅମ ଫ୍ଲୋରାଇଡ ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ମାସର ଖର୍ଚ୍ଚ ପ୍ରାୟ ୦.୩୬ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହା ଅତି ଦାମିକା ନୁହେଁ ।
କିଆ ଏକ କ୍ରାନ୍ତିମଣ୍ଡଳୀୟ ଉଦ୍ଭିଦ୤ ବହୁ ଶାଖାୟିତ କିଆ ସାଧାରଣତଃ ୬ ମିଟର ପର୍ଯ୍ୟନ୍ତ ବଢ଼ିଥାଏ ୤ ସବୁଜ ବର୍ଣ୍ଣର ପତ୍ର ଲମ୍ବ ୧-୧.୫ ମି., ଓସାର ୪ ସେ.ମି. ୤ ପତ୍ରଧାର କଣ୍ଟା ଯୁକ୍ତ ୤ କିଆ ଗଛକୁ ୫ବର୍ଷ ହେଲେ ପ୍ରାୟତଃ ଫୁଲ ଧରିବା ଆରମ୍ଭ କରେ ୤ ଗୋଟିଏ ଗଛରୁ ୩୫ରୁ ୪୦ଟି ଫୁଲ ଫୁଟେ ଓ ୧୦ରୁ ୨୦ ବର୍ଷ ମଧ୍ୟରେ ଗଛରୁ ଅଧିକ ଫୁଲ ଉତ୍ପାଦିତ ହୋଇଥାଏ ୤ ବ୍ୟବହାର ଏହା ଏକ ବୁଦା ଜାତୀୟ ଉଦ୍ୱିଦ ଯାହାର ସୁଗନ୍ଧିତ ପୁଷ୍ପରୁ ଅର୍କ ବାହାର କରା ଯାଏ । ଏହା ଏକ ଉଦ୍ଦୀପକ ହିସାବରେ ମୁଣ୍ଡବିନ୍ଧା ପାଇଁ ବ୍ୟବହୃତ ହୁଏ । ଏହି ପୁଷ୍ପ ଏକ ଖାଦ୍ୟ-ସୁଗନ୍ଧି ଭାବରେ ବିଖ୍ୟାତ । ଏହା ଅନେକ ଭାରତୀୟ ଖାଦ୍ୟ ଯେପରିକି ରସଗୋଲା, ପିଠା ଓ ଅନେକ ମିଷ୍ଟାନ୍ନରେ ସୁଗନ୍ଧି ଭାବେ ବ୍ୟବହାର କରାଯାଏ । ଏହାର ସୁଗନ୍ଧ ଏନେକ ସାପମାନଙ୍କୁ ଆକୃଷ୍ଟ କରାଇବାରେ କୁଖ୍ୟାତ ।
ଖଟୁଳି ଓଡ଼ିଶାରେ ପୋଥି ଆଦି ପଢ଼ିବା ପାଇଁ ଓ ଠାକୁର ପୂଜା ପାଇଁ ବ୍ୟବହାର ହେଉଥିବା ଏକ କାଠ କିମ୍ବା ଧାତବ ଉଚ୍ଚ ଆସନ । କେତେକ ଦେଉଳରେ ମଧ୍ୟ ଏଗୁଡ଼ିକ ଅଧୀଷ୍ଠିତ ଠାକୁରଙ୍କ ପ୍ରତିମା ରଖିବା ପାଇଁ ବ୍ୟବହାର କରାଯାଇଥାଏ । ଓଡ଼ିଶାର ଗଣ ପର୍ବ ମାଣବସା ଗୁରୁବାରରେ ଏକ ଖଟୁଳି ଉପରେ ନୂଆ ଧାନ ଭରା ମାଣକୁ ନୂଆ ଲୁଗା ଓ ଗହଣାରେ ବେଢ଼ାଇ ଏକ ଖଟୁଳି ଉପରେ ରଖାଯାଇଥାଏ । ଜଗନ୍ନାଥଙ୍କ ୧୧୯ ଜଣ ସେବକଙ୍କ ଭିତରୁ ଏକ ହେଉଛନ୍ତି  "ଖଟୁଳି ସେବକ"  । ଜଗନ୍ନାଥଙ୍କ ବିଭିନ୍ନ ସେବାନୀତି ଭିତରୁ  "ଖଟୁଳି ନିଯୋଗ"  ଅନ୍ୟତମ । ଏଥିରେ ଖଟୁଳି ଉପରେ ସଜ ରଖି ସେବା ନୀତି କରାଯାଇଥାଏ । ଓଡ଼ିଶାର ଦେବଗୁନିଅାଁ ଜାତିର ଲୋକେ ମାଣବସା ଗୁରୁବାର ସମୟରେ ଗାଁ ଗାଁ ବୁଲି ଅନ୍ୟନ୍ୟ ବିଭିନ୍ନ ମୂର୍ତ୍ତି ସହିତ  "ମୁକୁଟ-ଖଟୁଳି"  ଆଦି ବିକ୍ରି କରିଥାନ୍ତି । ନାମକରଣ ସାରଳା ମହାଭାରତରେ ଖଟୁଳି ଶବ୍ଦର ବ୍ୟବହାର ହୋଇଥିଲା । ଏହା ବିଶ୍ଳେଷଣ କରି ସରଳ ଭାଷାତତ୍ତ୍ୱ ବହିରେ ଗିରିଜାଶଙ୍କର ରାୟ ଏହି ଶବ୍ଦ  "ଖଟ"  ଶବ୍ଦରୁ ଉତ୍ପତ୍ତିଲାଭ କରିଛି ବୋଲି ଉଲ୍ଲେଖ କରିଛନ୍ତି । ପୂର୍ଣ୍ଣଚନ୍ଦ୍ର ଭାଷାକୋଷର ତର୍ଜମା ଅନୁସାରେ ଛୋଟ ଖଟକୁ ଖଟୁଳି ବୋଲି କୁହାଯାଏ । ଆଧୁନିକ ବ୍ୟବହାର ଭାରତୀୟ ସ୍ୱାଧୀନତା ସଂଗ୍ରାମ ସମୟରେ ମାଡ୍ରାସ ପ୍ରେସିଡେନ୍ସୀ ବିଶେଷ କରି ଓଡ଼ିଶାରେ  "ଗାନ୍ଧୀ ଖଟୁଳି" ଟିଏ ଗାଁରୁ ଗାଁକୁ ଯାଉଥିଲା । ମହାତ୍ମା ଗାନ୍ଧୀଙ୍କ ଦର୍ଶନ ଲୋକଙ୍କ ପାଖରେ ପହଞ୍ଚାଇବା ଏହାର ମୂଳ ଉଦ୍ଦେଶ୍ୟ ଥିଲା । ବ୍ରହ୍ମ ସ୍ଥାପନ ଖଟୁଳି ଏହି ଖଟୁଲିକୁ ନବକଳେବର ଅବସରରେ ବ୍ରହ୍ମ ପରିବର୍ତ୍ତନ ସମୟରେ ବ୍ରହ୍ମ ସ୍ଥାପନ ନୀତିରେ ବ୍ୟବହୃତ ହୋଇଥାଏ । ନିର୍ମାଣ ଓ ବ୍ୟବହାର ପୁରୀ ଦୋଳବେଦୀ ପରିସରରେ ବିଶ୍ୱକର୍ମା ସେବକ ଏହାକୁ ନିର୍ମାଣ କରନ୍ତି ଏହି ଖଟୁଳି ନିର୍ମାଣରେ ଗମ୍ଭାରୀ କାଠ ବ୍ୟବହାର କରାଯାଏ । ଏହାର ଚାରୋଟି ଗୋଡ଼ ରହିଛି । ଏହି ଖଟୁଳିର ମଝିରେ ଖୋଦେଇରେ ଅଷ୍ଟଦଳ ପଦ୍ମର ଚିତ୍ର ପ୍ରସ୍ତୁତ ହୋଇଥାଏ । ଏହାର ପଶ୍ଚାଦଭାଗରେ ପ୍ରଭା ପ୍ରସ୍ତୁତ କରାଯାଏ । ଏହା ଉପରେ ଦରଜୀ ସେବକଙ୍କଦ୍ୱାରା ଭେଲଭେଟ କନାର ଗଦିଶେଯ ବିଛାଯାଏ । ଜ୍ୟେଷ୍ଠ କୃଷ୍ଣ ଚତୁର୍ଦ୍ଦଶୀ ମଧ୍ୟରାତ୍ରରେ ନୂତନ ବିଗ୍ରହମାନଙ୍କୁ ଅଣସର ପିଣ୍ଡିକୁ ଅଣାଯାଇଥାଏ । ଏହି ସମୟରେ ପରିସରଟି ସମ୍ପୂର୍ଣ୍ଣ ଶୋଧ କରାଯାଇଥାଏ । ପୁରୁଣା ବିଗ୍ରହଙ୍କ ବ୍ରହ୍ମ ଏହି ଖଟୁଲିରେ ରଖାଯାଇ ପାରମ୍ପରିକ ବିଧିରେ ପୂଜର୍ଚ୍ଚନା କରାଯାଇ ନୂତନ ବିଗ୍ରହରେ ସ୍ଥାପନା କରାଯାଏ । ଚାରି ବାଡ଼ ନିମନ୍ତେ ଚାରୋଟି ଖଟୁଲି ବ୍ୟବହାର ହୋଇଥାଏ ।
ପ୍ରକାଶ ଚନ୍ଦ୍ର ଦେବତା  (ଜନ୍ମ: ୧୭ ମାର୍ଚ୍ଚ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର ଓ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ୧୯୭୪, ୧୯୮୦, ୧୯୮୫, ୧୯୯୫ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମେଳଛାମୁଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୮ମ, ୯ମ, ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରକାଶ ଚନ୍ଦ୍ର ଦେବତା ୧୯୪୭ ମସିହାର ମାର୍ଚ୍ଚ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚତୁର୍ଭୁଜ ଦେବତା ଓ ପତ୍ନୀଙ୍କ ନାମ ସୁରେଶ୍ୱରୀ ଦେବତା । ରାଜନୈତିକ ଜୀବନ ପ୍ରକାଶ ଚନ୍ଦ୍ର ଦେବତା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ୧୯୮୯ରୁ ୧୯୯୦ ପର୍ଯ୍ୟନ୍ତ ଏବଂ ୧୯୯୫ ମସିହାରୁ ୨୦୦୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ଟେପୋଟିନିବ, ବେପାର ନାମ ଟେପମେଟକୋ, ବିକ୍ରି ହେଉଛି ଏକ ଔଷଧ ଯାହା ଅଣ-ଛୋଟ ଜୀବକୋଷ ଫୁସଫୁସ କର୍କଟ   ର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ମେଟାଷ୍ଟାଟିକ୍ ରୋଗରେ ବ୍ୟବହୃତ ହୁଏ ଯେଉଁଥିରେ ମେସେନ‌କାଇମାଲ-ଏପିଥେଲିଆଲ ଟ୍ରାଞ୍ଜିସନ ଏକସନ  (ଏମଇଟି/ ) ସ୍କିପିଙ୍ଗ୍ ଥାଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫୁଲା, ଥକାପଣ, ଅଇ, ତରଳ ଝାଡ଼ା, ମାଂସପେଶୀ ଯନ୍ତ୍ରଣା, କମ୍ ରକ୍ତ ସୋଡିୟମ୍ ଏବଂ ଅଣନିଶ୍ୱାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନାଇଟିସ୍ ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ କାଇନେଜ ଇନହିବିଟର ଯାହା ଏମଇଟିକୁ ଅବରୋଧ କରେ । ୨୦୨୦ରେ ଜାପାନରେ, ୨୦୨୧ରେ ଯୁକ୍ତରାଷ୍ଟ୍ରରେ ଓ ୨୦୨୨ରେ ୟୁରୋପରେ ଟେପୋଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୨ ମସିହାରେ ଏହାର ଏକ ମାସର ଖର୍ଚ୍ଚ ପ୍ରାୟ ୭୨୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ୨୨୮୦୦ ଡଲାର ଅଟେ।
ମାଙ୍ଗାଲ୍ଦୋଇ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଆସାମର ଦର୍ରଙ୍ଗ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଙ୍ଗାଲ୍ଦୋଇ ସହରର ମୋଟ ଜନସଂଖ୍ୟା ୨୩୮୫୪ ଅଟେ । ସେଥି ମଧ୍ୟରୁ ୫୨.୩୦% ଜଣ ପରୁଷ ହୋଇଥିବା ବେଳେ ୪୭.୭୦% ଜଣ ନାରୀ ଅଟନ୍ତି । ମାଙ୍ଗାଲ୍ଦୋଇର ସାକ୍ଷରତା ହାର ୮୦.୬୦% ଅଟେ । ଏହା ଜାତୀୟ ହାରଠାରୁ ୧୫.୭୬% ପ୍ରତିଶତ କମ ଅଟେ । ସେଥିରୁ ୪୪.୪୦% ପ୍ରତିଶତ ପୁରୁଷ ଓ ୩୬.୨୦% ନାରୀ ଅଟନ୍ତି । ୧୦.୮୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ମାଙ୍ଗାଲ୍ଦୋଇର ସରକାରୀ ଭାଷା ଅଟେ ।
ସୁଶାନ୍ତ କୁମାର ବେହେରା  (ଜନ୍ମ: ୧୭ ମାର୍ଚ୍ଚ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସୁଶାନ୍ତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛେଣ୍ଡିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁଶାନ୍ତ ୧୯୬୯ ମସିହାର ମାର୍ଚ୍ଚ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପଦ୍ମ ଚରଣ ବେହେରା ଓ ପତ୍ନୀଙ୍କ ନାମ କୁମୁଦିନୀ ବେହେରା । ରାଜନୈତିକ ଜୀବନ ସୁଶାନ୍ତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଛେଣ୍ଡିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୮,୫୬୬ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଅଗସ୍ତି ବେହେରାଙ୍କ ଠାରୁ ୧୫,୦୬୩ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ଜେନିଫର୍ ଆଣ୍ଟୋନି ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ୍ । ସେ ସୌନ୍ଦର୍ଯ୍ୟ ପ୍ରତିଯୋଗିତା ମିସ୍ ବାଙ୍ଗାଲୋର୍‌ରେ ଅଂଶଗ୍ରହଣ କରିଥିଲେ ଏବଂ ୧୯୯୨ରେ ଏହାକୁ ଜିତିବା ପରେ ଲୋକପ୍ରିୟତା ପାଇଥିଲେ । ଏହାପରେ ସେ କନ୍ନଡ଼ ଓ ମାଲାୟଲମ୍ କଥାଚିତ୍ରରେ ଅଭିନୟ କରନ୍ତି । ସେ ଜଣେ ଚିତ୍ରକାର ଭାବରେ ମଧ୍ୟ କାମ କରୁଛନ୍ତି ।
ଅମାଲୁ ବା ମାଲପୁଆ ଛେନା, ଚିନି ବା ଗୁଡ, ମଇଦାରୁ ଓ କଦଳୀରୁ ତିଆରି ଏକ ମିଠାଜାତୀୟ ଖାଦ୍ୟ । ଏହା ଛେନା, ଚିନି ବା ଗୁଡ, ମଇଦାକୁ ଓ କଦଳୀ ମିଶାଇ ତିଆରି କରାଯାଇଥାଏ । ଏହି ଦେଖିବାକୁ ଗୋଲ ଓ ମୋଟା ହୋଇଥାଏ । ଅମାଲୁ ଶ୍ରୀଜଗନ୍ନାଥଙ୍କର ଛପନ ଭୋଗ ଭିତରୁ ଏକ ଯାହା ସଞ୍ଜ ଧୂପରେ ଶ୍ରୀଜଗନ୍ନାଥଙ୍କୁ ଅର୍ପଣ କରାଯାଇଥାଏ ୤। ପ୍ରକାର ବଡ଼ ଅମାଲୁ: ସନ୍ଧ୍ୟା ଧୂପରେ  (ଜୟ ମଙ୍ଗଳ ଆରତି ବା ସନ୍ଧ୍ୟା ଆରତି ପରେ) ଏହା ଶ୍ରୀଜଗନ୍ନାଥଙ୍କୁ ଅର୍ପଣ କରାଯାଇଥାଏ ୤ ଛୋଟ ଅମାଲୁ: ଏହା ମଧ୍ୟ ସନ୍ଧ୍ୟା ଧୂପରେ  (ଜୟ ମଙ୍ଗଳ ଆରତି ବା ସନ୍ଧ୍ୟା ଆରତି ପରେ) ଶ୍ରୀଜଗନ୍ନାଥଙ୍କୁ ଅର୍ପଣ କରାଯାଇଥାଏ ୤ ଉପାଦାନ ଅମାଲୁ ପାଇଁ ୨୫୦ଗ୍ରାମ ଦହି ୩ ଚାମଚ ମଇଦା ୩-୪ ଚାମଚ ଘିଅ/ତେଲ ୧ ଚାମଚ ପାନ ମହୁରି ସିରା/ରାସେଣି ପାଇଁ ୨୦୦ ଗ୍ରାମ ଚିନି ୨୦୦ ଗ୍ରାମ ପାଣି ମିଠା କମଳା ଲେମ୍ବୁ କୋଷାଏ ତିଆରି ପ୍ରଣାଳୀ ଦହି, ମଇଦା ଓ ପାନ ମହୁରିକୁ ଗୋଳାଇ ସେଥିରୁ ଏକ ନରମ ମିଶ୍ରଣ ତିଆରି କରାଯାଇଥାଏ  । ଘିଅ/ତେଲ ଏକ ପାତ୍ରରେ ଗରମ କରାଯାଇ ଗୋଳାଯାଇଥିବା ମିଶ୍ରଣରୁ ଗୁଳା ମାନ ତିଆରି କରାଯାଇ ମଝି ମଝିଆ ଆଞ୍ଚରେ ଛଣାଯାଇଥାଏ । ଅମାଲୁ  (ମାଲପୁଆ) ତିଆରି ହୋଇଗଲେ ତାହାକୁ ସିରାରେ ବୁଡ଼ାଇ କିଛି ସମୟ ରଖାଯାଇଥାଏ  । ଘର ତିଆରି ମାଲପୁଆକୁ ସଜାଇବା ପାଇଁ ଏଥିରେ କମଳାଲେମ୍ବୁର ଖଣ୍ଡରେ ସଜାଯାଇଥାଏ ।
ଗୋଲକ ବିହାରୀ ନାଏକ  (ଜନ୍ମ: ୨୭ ଅଗଷ୍ଟ ୧୯୫୭) ଜଣେ ଓଡ଼ିଆ ରାଜନୀତିଜ୍ଞ  । ଶ୍ରୀନାଥ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି ଏବଂ ପୂର୍ବରୁ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୨୦୦୦, ୨୦୦୪ ଓ ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଖୁଣ୍ଟା ଓ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଗୋଲକ ବିହାରୀ ୧୯୫୭ ମସିହାର ଅଗଷ୍ଟ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ନାଏକଙ୍କ ବାପାଙ୍କ ନାମ ହରିହର ନାଏକ । ତାଙ୍କ ଶିକ୍ଷାଗତ ଯୋଗ୍ୟତା କଳାରେ ଇଣ୍ଟରମିଡିଏଟ୍ । ତାଙ୍କ ପତ୍ନୀଙ୍କ ନାମ ସୁବାସିନୀ ନାଏକ । ରାଜନୈତିକ ଜୀବନ ଶ୍ରୀନାଥ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପୂର୍ବରୁ ସେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।
କୁରୁ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ବାଲିବନ୍ଧ,କେନ୍ଦୁଝର ଜିଲ୍ଲାର ଝୁମ୍ପୁରା ବ୍ଳକ ଅନ୍ତର୍ଗତ ଏକ ଛୋଟ ଗ୍ରାମ । ଅବସ୍ଥିତି ୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୨୩୯୧ । ତନ୍ମଧ୍ୟରୁ ପୁରୁଷ ସଂଖ୍ୟା ୧୧୬୭ ଏବଂ ମହିଳା ସଂଖ୍ୟା ୧୨୨୪ । ଏହାର ନିକଟବର୍ତ୍ତୀ ଅନ୍ୟାନ୍ୟ ଗ୍ରାମ ସବୁ ହେଲା ରିମୁଳି, ଅର୍ସଲା ,ଚୌଠିଆ ଇତ୍ୟାଦି । ଏହା ଜିଲ୍ଲା ସଦର ମହକୁମା କେନ୍ଦୁଝରଠାରୁ ୩୦ କି.ମି. ଉତ୍ତରକୁ ଅବସ୍ଥ୍ଜିତ ।
କେରଙ୍ଗ ଗାଁ ' ଓଡ଼ିଶାର ଖୋର୍ଦ୍ଧା ଜିଲ୍ଲାର ଖୋର୍ଦ୍ଧା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଜଟଣୀ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଶିକ୍ଷା ଗ୍ରାମରେ ଜୟତୁନିଷା ନାମରେ ଏକ ସରକାରୀ ଉଚ୍ଚ ବିଦ୍ୟାଳୟ ସମେତ ଦୁଇଟି ପ୍ରାଥମିକ ବିଦ୍ୟାଳୟ ଅଛି । ଗ୍ରାମରେ ଏକ ମହାବିଦ୍ୟାଳୟ ଅଛି ।
ଡମ୍ବରୁଧର ସେଠୀ  (ଜନ୍ମ: ୧୪ ଅଗଷ୍ଟ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜଗନ୍ନାଥପ୍ରସାଦ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଡମ୍ବରୁଧର ସେଠୀ ୧୯୫୨ ମସିହାର ଅଗଷ୍ଟ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଣ୍ଡପାଣି ସେଠୀ ଓ ପତ୍ନୀଙ୍କ ନାମ ପ୍ରମିଳା କୁମାରୀ ସେଠୀ । ରାଜନୈତିକ ଜୀବନ ଡମ୍ବରୁଧର ସେଠୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ବଦମାସ୍‌ ଟୋକା, ୨୦୧୭ରେ ମୁକ୍ତିଲାଭ କରିବାକୁ ଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୌଭାଗ୍ୟ କୁମାର ପରିଡ଼ା । ଏସ୍‌କେ.ଏଣ୍ଟରଟେନ୍‌ମେଣ୍ଟ୍‌ ବ୍ୟାନରରେ ନିର୍ମତ ହୋଇଥିଲା ଏହି ଚଳଚ୍ଚିତ୍ରଟି । ଏହି ବ୍ୟାନରର ଏହା ପ୍ରଥମ ଚଳଚ୍ଚିତ୍ର ଥିଲା । ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ ଲିଙ୍ଗରାଜ ପତି ଏବଂ ସଂଳାପ ଲେଖିଥିଲେ ରଜନୀ ରଞ୍ଜନ । ନିର୍ଦ୍ଦେଶକ ପ୍ରଶାନ୍ତ ପାଲ୍ ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶନ ପି. କୁମାର ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ୧୫ ସେପ୍ଟେମ୍ବର ୨୦୧୭ରେ ମୁକ୍ତିଲାଭ କରିଥିଲା ଏହି କଥାଚିତ୍ରଟି । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଉଦୟ ଏବଂ ବଙ୍ଗୀୟ ନାୟିକା ମାଳବିକା ବାନାର୍ଜୀ । ଉଦୟ ପୂର୍ବରୁ ତାମିଲ କଥାଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ପ୍ରଥମ ଅଭିନୟ ଆରମ୍ଭ କରିଥିଲେ । ଶିବମ୍, ମିହିର ଦାସ, ବିଜୟ ମହାନ୍ତି, ମୀନକେତନ, ଅଶ୍ରୁମୋଚନ ମହାନ୍ତି, ଅସୀତ ପତି, ହାଡ଼ୁ, ଗୁଡ୍ଡୁ, ସୁମନ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉଦୟନ ଅପରଜୀତ ମାଳବିକା ବାନାର୍ଜୀ ମିହିର ଦାସ ବିଜୟ ମହାନ୍ତି ମୀନକେତନ ଅଶ୍ରୁମୋଚନ ମହାନ୍ତି ଅସୀତ ପତି ହାଡ଼ୁ ଗୁଡ୍ଡୁ ସୁମନ ମହାରଣା କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପି. କୁମାର । ଅରୁଣ ମନ୍ତ୍ରୀ ଏବଂ ମାନସ ସାସ୍‌ମଲ୍ ଏହି ଚଳଚ୍ଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ୧ ସେପ୍ଟେମ୍ବର ୨୦୧୭ରେ ଏହି ଚଳଚ୍ଚିତ୍ରଟି ଗୀତଗୁଡ଼ିକ ମୁକ୍ତିଲାଭ କରିଥିଲା ।
ଭୂମିକମ୍ପର ତୀବ୍ରତା ମାପ କରିବା ପାଇଁ ଏକ ପ୍ରକାର ସ୍କେଲ ବ୍ୟବହାର କରାଯାଏ । ଏହାକୁ ରିକ୍ଟର ସ୍କେଲ୍ କୁହାଯାଏ । ୧୯୩୫ ମସିହାରେ ଆମେରିକାର ଚାର୍ଲସ ଫ୍ରାଙ୍କିସ୍ ରିକ୍ଟର ଏହାକୁ ବାହାର କରିଥିଲେ । ଏହା  "୦ 'ଠାରୁ ଆରମ୍ଭ କରି ୧୨ ପର୍ଯ୍ୟନ୍ତ ଭୂମିକମ୍ପ ତୀବ୍ରତାକୁ ମାପ କରିପାରେ । ଏଥିରେ ପ୍ରତିଟି ସଂଖ୍ୟା ତାହାର ପୂର୍ବ ସଂଖ୍ୟାଠାରୁ ୧୦ ଗୁଣ ଅଧିକ ହୋଇଥାଏ । ଏହି ସ୍କେଲରେ ଭୂମିକମ୍ପର ତୀବ୍ରତା ୨.୦ରୁ କମ୍ ହୋଇଥିଲେ ତାହାକୁ ଜାଣିହୁଏ ନାହିଁ । ମାତ୍ର ଏହି ସ୍କେଲରେ ଭୂମିକମ୍ପର ତୀବ୍ରତା ୫.୦ ବା ତାଠାରୁ ଅଧିକ ହୋଇଥିଲେ ତାହା କ୍ଷୟକ୍ଷତି ଘଟାଇଥାଏ । ରିଚର ସ୍କେଲରେ ଭୂମିକମ୍ପର ତୀବ୍ରତା ୭.୦ରୁ ଅଧିକ ହେଲେ ସେହି ଭୂମିକମ୍ପ ଜନିତ କ୍ଷୟ କ୍ଷତି ଅତି ଭୟାବହ ହୋଇଥାଏ ।
ଏପିପ୍ଲୋଇକ ଆପେଣ୍ଡାଗାଇଟିସ   ରୋଗରେ ଏପିପ୍ଲୋଇକ ଆପେଣ୍ଡିକ୍ସର ପ୍ରଦାହ ହୁଏ । ଲକ୍ଷଣଗୁଡ଼ିକ ମଧ୍ୟରେ ସାଧାରଣତଃ ଉଦରରେ ଯନ୍ତ୍ରଣା ଏବଂ ଦରଜ ହୁଏ । ସାଧାରଣତଃ ବାମ ପାଖରେ ଯନ୍ତ୍ରଣା ହେଲେ ମଧ୍ୟ ଉଦରର ଯେକୌଣସି ଅଞ୍ଚଳ ଏଥିରେ ଜଡିତ ହୋଇପାରେ । ବେଳେବେଳେ ଅଇ କିମ୍ବା ବାନ୍ତି ମଧ୍ୟ ହୁଏ । ସଙ୍କଟ କାରକ ମଧ୍ୟରେ ମେଦ ବ‌ହୁଳତା, ଓଜନ ହ୍ରାସ ଓ ଅଧିକ ବ୍ୟାୟାମ କଲେ ଏହା ହୋଇପାରେ । ଟର୍ସନ ବା ମୋଡ଼ି ହେବା ଏବଂ ଶିରା ଥ୍ରୋମ୍ବୋସିସ ଯୋଗୁ ଏହା ସମ୍ଭବ ହୁଏ । ସିଟି ସ୍କାନ ଓ ଅଲଟ୍ରାସାଉଣ୍ଡ କରି ରୋଗ ନିର୍ଣ୍ଣୟ କରାଯାଏ । ପରୀକ୍ଷାଗାର ଫଳାଫଳରେ କିଛି ଅସୁବିଧା ଦେଖା ଯାଏନାହିଁ । ଏହି ରୋଗରେ ସାଧାରଣତଃ ଆପେଣ୍ଡିସାଇଟିସ, ଡାଇଭର୍ଟିକୁଲାଇଟିସ ଏବଂ ପିତ୍ତକୋଷ ପ୍ରଦାହ ଭଳି ଲକ୍ଷଣ ଦେଖାଯାଏ। ଏହି ରୋଗ ସାଧାରଣତଃ ସ୍ୱୟଂ-ସୀମିତ ଅଟେ । ଯନ୍ତ୍ରଣା ଉପଶମ ନିମନ୍ତେ ନ‌ନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରି ଔଷଧ ଦିଆଯାଏ । କ୍ୱଚିତ୍ ଆଣ୍ଟିବାୟୋଟିକ୍ କିମ୍ବା ଅସ୍ତ୍ରୋପଚାର କରାଯାଇପାରେ । ଏହି ରୋଗ ଗୁରୁତର ନୁହେଁ ଏବଂ ସାଧାରଣଃ କିଛି ଦିନରୁ କିଛି ସପ୍ତାହ ମଧ୍ୟରେ ଉପଶମ ହୋଇଯାଏ । ଏପିପ୍ଲୋଇକ ଆପେଣ୍ଡାଗାଇଟିସ ଏକ ବିରଳ ରୋଗ ବୋଲି ବିଶ୍ୱାସ କରାଯାଏ, ଏହାର ସଠିକ ଆବୃତ୍ତି ଅଜ୍ଞାତ ଅଟେ । ପ୍ରଭାବିତ ବ୍ୟକ୍ତିମାନେ ସାଧାରଣତଃ ବୟସ୍କ ଅଟନ୍ତି, ପ୍ରାୟ ୪୦ବର୍ଷ ବୟସ ପରେ ଆରମ୍ଭ ହୁଏ । ମହିଳାଙ୍କ ତୁଳନାରେ ପୁରୁଷମାନେ ଚାରି ଗୁଣ ଅଧିକ ପ୍ରଭାବିତ ହୁଅନ୍ତି। ଏହି ଅବସ୍ଥା ପ୍ରଥମେ ୧୯୫୬ ମସିହାରେ ଡକର୍ଟି ବର୍ଣ୍ଣନା କରିଥିଲେ ।
୨୨ ତମ ଏସୀୟ ଆଥଲେଟିକ୍ସ ଚ୍ୟାମ୍ପିୟନସିପ ୨୦୧୭ ମସିହାରେ ଆୟୋଜିତ ହେବାକୁ ଯାଉଛି । ଏହା ୬ ଜୁଲାଇ ୨୦୧୭ରୁ ୯ ଜୁଲାଇ ୨୦୧୭ ଯାଏଁ ଭୁବନେଶ୍ୱରର କଳିଙ୍ଗ ଷ୍ଟାଡିୟମଠାରେ ଅନୁଷ୍ଠିତ ହେବାକୁ ଯାଉଛି । ଏହି ପ୍ରତିଯୋଗିତାରେ ୪୫ଟି ଦେଶର ୮୦୦ ଆଥେଲେଟିକ୍ସ ଭାଗନେବେ । ଏସିଆ ଆଥେଲେଟିକ୍ସ ଚମ୍ପିୟାନ ସିପର ୨୨ତମ ସଂସ୍କରଣ ପ୍ରଥମେ ଝାଡ଼ଖଣ୍ତର ରାଞ୍ଚୀରେ ହେବା ପାଇଁ ଆୟୋଜନ କରାଯାଇଥିଲା । ମାତ୍ର ଏହି ଆୟୋଜନ କରିବାରେ ରାଞ୍ଚୀ ଅକ୍ଷମ ହେବାରୁ ଭୁବନେଶ୍ୱରକୁ ଏହି ପ୍ରତିଯୋଗିତାର ଆୟୋଜନ ପାଇଁ ବଛା ଗଲା । ସ୍ଥାନ ଏହା ଭାରତର ଭୁବନେଶ୍ୱରର କଳିଙ୍ଗ ଷ୍ଟାଡିଅମଠାରେ ଆୟୋଜିତ ହେଉଛି । ଲୋଗୋ ୮ ମଇ ୨୦୧୭ ମସିହାରେ ଏସିଆ ଆଥେଲେଟିକ୍ସ ଚମ୍ପିୟାନସିପର ଲୋଗୋ ଭୁବନେଶ୍ୱରରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଉପସ୍ଥିତିରେ ଜାରୀ କରାଯାଇଥିଲା ।
ଚକା ଅପସରା ସେବକ, ଜଗନ୍ନାଥ ମନ୍ଦିରରେ ଥିବା ଏକ ସ୍ୱତନ୍ତ୍ର ସେବକ । ଜଗନ୍ନାଥ, ବଳଭଦ୍ର ଓ ସୁଭଦ୍ରା ବିଜେ ଆସ୍ଥାନରେ ସର୍ବଦା ଚକା ରହିଥାଏ । ରତ୍ନବେଦୀ, ଅଣସର ପିଣ୍ଡି, କେ।ଇଲି ବୈକୁଣ୍ଠର ନିର୍ମାଣ ମଣ୍ଡପର ପିଣ୍ଡି, ସ୍ନାନବେଦୀର ପିଣ୍ଡି ଆଦି ସ୍ଥାନରେ ଚକା ରହିଥାଏ । ଚକା ବିଜେ ଓ ଅପସାରଣ କ।ର୍ଯ୍ୟ ଏହି ଚକା ଅପସରା ସେବକମାନେ କରିଥାନ୍ତି । ଏମାନେ ଶାଢ଼ୀବନ୍ଧା ସେବକ । ନାମକରଣ ଦେଉଳିଆ ଭାଷାରେ ଚକାର ଅର୍ଥ  "ମୁଚୁଳା"  ବା  "ତକିଆ"  । ଏହା ଅପସାରଣ ବା ବିଜେ କାମ କରୁଥିବାରୁ ଏହି ସେବକମାନେ ଚକା ଅପସରା ସେବକ ନାମରେ ଜଣା । ଆହୁରି ମଧ୍ୟ ଜଗନ୍ନାଥ ତଥା ଜଗନ୍ନାଥ ମନ୍ଦିରର ବାକି ଦେବଦେବୀ ସ୍ନାନମଣ୍ଡପରେ ଯେଉଁ ଗୋଲ ପଥରରେ ବସି ସ୍ନାନ କରନ୍ତି ତାହା ଚକା ନାମରେ ଜଣାଥିବାରୁ ଏହି ସେବାକାରୀ ସେବକ ଚକା ଅପସରା ସେବକ ନାମରେ ଜଣା । ସେବକଙ୍କ କାର୍ଯ୍ୟ ଏହି ସେବକମାନେ ଅଣସର ପିଣ୍ଡିରେ ଚକା ବିଜେ କରାଇବା ସହ ବିଗ୍ରହ ଉଠିବା ପରେ ଚକା ଅପସରା କରିଥାନ୍ତି । ଏହି ସେବକମାନେ ଜଗନାଥଙ୍କ ଯାତ୍ରା କାଳରେ  'ମାଣ୍ଡି' ,  'ମୁଚୁଳା'  ନେବା ଆଣିବା କରିଥାନ୍ତି । ସ୍ନାନ ଯାତ୍ରାରେ ଦେବ ବିଗ୍ରହଙ୍କ ସ୍ନାନମଣ୍ଡପକୁ ଯାତ୍ରା ପରେ ଓ ଅଣସର ପିଣ୍ଡିରେ ସେଠାରେ ଚକା ମାଣ୍ଡି ଓ ମୁଚୁଳା ନେଇ ବିଜେ କରାଇଥାନ୍ତି । ରଥଯାତ୍ରା ବେଳେ ଦେବ ବିଗ୍ରହମାନଙ୍କର ମାଣ୍ଡି ମୁଚୁଳା ଜଗନ୍ନାଥ ମନ୍ଦିରରୁ ଗୁଣ୍ଡିଚା ମନ୍ଦିରକୁ ଏବଂ ସେଠାରୁ ଜଗନ୍ନାଥ ମନ୍ଦିରକୁ ଏହି ସେବକମାନଙ୍କଦ୍ୱାରା ନେବା ଆଣିବା କରାଯାଇଥାଏ ।
ରଘୁନାଥ ମହାପାତ୍ର  (୨୩ ମାର୍ଚ୍ଚ ୧୯୪୩ - ୦୯ ମଇ ୨୦୨୧) ଜଣେ ଓଡ଼ିଆ ପଥର ଶିଳ୍ପୀ ଓ ସ୍ଥପତି ଥିଲେ  । ତାଙ୍କ ପଥର ଶିଳ୍ପକଳା ନିମନ୍ତେ ୧୯୭୬ ମସିହାରେ ତାଙ୍କ ଭାରତ ସରକାର ୨୩ ବର୍ଷ ବୟସରେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରିଥିଲେ । ସେ ଭୁବନେଶ୍ୱର ଉପକଣ୍ଠରେ ଥିବା  "ଶିଳ୍ପୀ ଗ୍ରାମ"  ଓ  "ରଘୁନାଥ କ୍ରାଫ୍ଟସ୍" ର ପ୍ରତିଷ୍ଠାତା ଥିଲେ । ପୁରାତନ ଶୈଳୀରେ ନୂତନ ଭାବେ ନିର୍ମିତ ତାରାତାରିଣୀ ମନ୍ଦିରର ମୁଖ୍ୟ ସ୍ଥପତି ଭାବେ କାର୍ଯ୍ୟ କରିବା ସହ ସାରା ଭାରତରେ ଅନେକ ପ୍ରମୁଖ ମନ୍ଦିର ନିର୍ମାଣ କରିଥିଲେ । ୨୦୧୬ ମସିହାରେ ଓଡ଼ିଶା ସରକାର ତାଙ୍କୁ ଓଡ଼ିଶା ଲଳିତ କଳା ଏକାଡେମୀର ସଭାପତି ଭାବରେ ନିଯୁକ୍ତି ଦେଇଥିଲେ । କରୋନାଭୂତାଣୁ ରୋଗ ୨୦୧୯ରେ ପୀଡ଼ିତ ହୋଇ ୨୦୨୧ ମଇ ମାସ ୯ ତାରିଖରେ ତାଙ୍କର ଭୁବନେଶ୍ୱରଠାରେ ଦେହାନ୍ତ ହୋଇଥିଲା । ଜୀବନୀ ସେ ୧୯୪୩ ମସିହା ମାର୍ଚ୍ଚ ୨୩ ତାରିଖରେ ଓଡ଼ିଶାର ପୁରୀସ୍ଥିତ ପଥୁରିଆ ସାହିରେ ଜନ୍ମଗ୍ରହଣ କରିଥିଲେ । ଅଷ୍ଟମ ଶ୍ରେଣୀରେ ପଢ଼ୁଥିବା ବେଳେ ପାଠପଢ଼ା ଛାଡ଼ି ପଥରରେ ମୂର୍ତ୍ତି ଗଢ଼ିବା ଆରମ୍ଭ କରିଦେଇଥିଲେ । ୧୮ ବର୍ଷ ବୟସରେ ସେ ପୁରୀ ଛାଡ଼ି ଭୁବନେଶ୍ୱର ଚାଲିଆସିଥିଲେ । ଓଡ଼ିଶା ସରକାରଙ୍କ ହସ୍ତକଳା ତାଲିମ ଓ ଡିଜାଇନ ସେଣ୍ଟରରେ ଚାକିରୀ ଆରମ୍ଭ କରିଥିଲେ । ୨୦୨୧ ମସିହା ମଇ ମାସରେ ତାଙ୍କ ପରିବାରର ଅନେକ ସଦସ୍ୟ କରୋନାଭୂତାଣୁ ରୋଗରେ ପୀଡ଼ିତ ହୋଇଥିଲେ । ସେ ଭୁବନେଶ୍ୱରସ୍ଥିତ ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥାନରେ ଆଇସିୟୁରେ ଚିକିତ୍ସିତ ହେଉଥିଲେ । ମଇ ୯ ତାରିଖରେ ଚିକିତ୍ସାଧୀନ ଅବସ୍ଥାରେ ଏହି ରୋଗରେ ତାଙ୍କର ଦେହାନ୍ତ ହୋଇଥିଲା । କଳାକୃତି ଭୁବନେଶ୍ୱର ମାଷ୍ଟରକାଣ୍ଟିନ ଛକରେ ୧୮ଫୁଟ ଲମ୍ବା ଓ ୧୫ଫୁଟ ଉଚ୍ଚତାର କୋଣାର୍କ ଘୋଡ଼ା କଟକ ବାରବାଟୀ ଷ୍ଟାଡିଅମରେ ୧୨ଫୁଟର କୋଣାର୍କ ଘୋଡ଼ା ଭୁବନେଶ୍ୱରସ୍ଥିତ ବିଜୁ ପଟ୍ଟନାୟକ ବିମାନବନ୍ଦରରେ ୧୬ଟି କୋଣାର୍କ ଚକ୍ର ଟିଟିଲାଗଡ଼ରେ ୭୦ଫୁଟ ଉଚ୍ଚତାର ୩ଟି ମନ୍ଦିର ଗଞ୍ଜାମର ନୂତନ ତାରାତାରିଣୀ ମନ୍ଦିରର ନିର୍ମାଣ ଭାରତୀୟ ସଂସଦରେ ସ୍ଥାପିତ ୫ଫୁଟ ଉଚ୍ଚତା ବିଶିଷ୍ଟ ସୂର୍ଯ୍ୟ ନାରାୟଣ ମୂର୍ତ୍ତି ରାଜୀବ ଗାନ୍ଧୀଙ୍କ ସମାଧି ପୀଠ ନୂଆଦିଲ୍ଲୀ ଅଶୋକା ହୋଟେଲରେ ୧୪ଫୁଟ ଉଚ୍ଚତାର କୋଣାର୍କ ଚକ୍ର ଧଉଳିରେ ୨ଟି ବୌଦ୍ଧ ମୂର୍ତ୍ତି ଲଦାଖରେ ୨୦ଫୁଟ ଉଚ୍ଚତା ବିଶିଷ୍ଟ ୩ଟି ବୌଦ୍ଧ ମୂର୍ତ୍ତି ଫ୍ରାନ୍ସରେ କାଠର ବିଶାଳ ବୌଦ୍ଧ ମୂର୍ତ୍ତି ଜାପାନରେ ୧୫ଫୁଟ ଉଚ୍ଚତାର ଅଶୋକ ସ୍ତମ୍ଭ [[ବାଲେଶ୍ୱରର ଇମାମି ଜଗନ୍ନାଥ ମନ୍ଦିରର ନିର୍ମାଣ।
ସିତାରଗଞ୍ଜ ଏକ ଭାରତୀୟ ପୌର ବୋର୍ଡ଼   ଅଟେ । ଏହା  ର ଉଧମ୍ ସିଙ୍ଘ୍ ‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିତାରଗଞ୍ଜ ସହରର ମୋଟ ଜନସଂଖ୍ୟା ୨୧୯୪୩ ଅଟେ । ସେଥି ମଧ୍ୟରୁ ୫୨.୬୨% ଜଣ ପରୁଷ ହୋଇଥିବା ବେଳେ ୪୭.୩୮% ଜଣ ନାରୀ ଅଟନ୍ତି । ସିତାରଗଞ୍ଜର ସାକ୍ଷରତା ହାର ୫୪.୧୩% ଅଟେ । ଏହା ଜାତୀୟ ହାରଠାରୁ ୧୦.୭୧% ପ୍ରତିଶତ ଅଧିକ ଅଟେ । ସେଥିରୁ ୩୨.୧୦% ପ୍ରତିଶତ ପୁରୁଷ ଓ ୨୨.୦୩% ନାରୀ ଅଟନ୍ତି । ୧୭.୬୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ସିତାରଗଞ୍ଜର ସରକାରୀ ଭାଷା ଅଟେ ।
ସତ୍ୟବ୍ରତ ରାଉତ  (ଜନ୍ମ : ୧୯୫୮) ଜଣେ ଭାରତୀୟ ନାଟ୍ୟ ନିର୍ଦ୍ଦେଶକ, ଦୃଶ୍ୟ ଚିତ୍ର ଉତ୍ତଳକ, ନାଟ୍ୟ ଶିକ୍ଷକ ତଥା ଆଲୋକ ଏବଂ ଦୃଶ୍ୟ ଡିଜାଇନର  । ସେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟ ଓ ହାଇଦ୍ରାବାଦ ବିଶ୍ୱବିଦ୍ୟାଳୟରେ ଅଧ୍ୟାପନା ମଧ୍ୟ କରନ୍ତି । ୨୦୧୬ ମସିହାରେ ନାଟ୍ୟ ନିର୍ଦ୍ଦେଶନା କ୍ଷେତ୍ରରେ ନିଜ ଅବଦାନ ପାଇଁ ସେ ନୂଆଦିଲ୍ଲୀରେ ରାଷ୍ଟ୍ରପତି ରାମ ନାଥ କୋବିନ୍ଦଙ୍କ ହାତରୁ ସଂଗୀତ ନାଟକ ଏକାଡେମୀ ପୁରସ୍କାର ଲାଭ କରିଥିଲେ । ପ୍ରାରମ୍ଭିକ ଜୀବନ ରାଉତ, ୧୯୫୮ ମସିହାରେ ଯାଜପୁର ଜିଲ୍ଲାର ସାହାସପୁର ଗାଁରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁରେନ୍ଦ୍ର ନାଥ ରାଉତ ଏବଂ ମାଙ୍କ ନାମ ମନୋରମା ରାଉତ । ତାଙ୍କ ବାପା ବୃତ୍ତିରେ ଜଣେ ଶିକ୍ଷକ ଥିଲେ । ସେ ବେତାର ନାଟକ କଳାକାର ମଧ୍ୟ ଥିଲେ । ସେ ରେଭେନ୍ସା ବିଶ୍ୱବିଦ୍ୟାଳୟରୁ ୧୯୭୭ ମସିହାରେ ବିଜ୍ଞାନରେ ସ୍ନାତକ ଡିଗ୍ରୀ ହାସଲ କରିଥିଲେ । ୧୯୮୩ ମସିହାରେ ସେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟରୁ ନାଟକରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ଡିଜାଇନ ଓ ନିର୍ଦ୍ଦେଶନାରେ ତାଙ୍କର ବିଶେଷତ୍ୱ ଥିଲା । ନାଟ୍ୟ ନିର୍ଦ୍ଦେଶନା ପାସା  (୧୮୮) ନାଗମାଣ୍ଡଳ୍  (୧୯୯୩) ଉଋଭଙ୍ଗମ  (୧୯୯୪) ବାଜି  (୧୯୯୮) ହୈଭଦାନ  (୨୦୦୨) ରଶୋମନ  (୨୦୦୫) ପିଗମାଲିଅନ  (୨୦୦୭) ୩୦ ଡେଜ ଇନ ସେପ୍ଟେମ୍ବର  (୨୦୦୮) ଇଭାମ ଇନ୍ଦ୍ରଜିତ  (୨୦୧୦) ମାଟ୍ଟେ ଏକଲବ୍ୟ   ୱେଟିଙ୍ଗ ଫର ଗୋଡୋଟ    (୨୦୧୧) ମୃଗ ତୃଷ୍ଣା  (୨୦୧୨) ଆନିମଲ ଫାର୍ମ  (୨୦୧୩) ତୁମ୍ହାରା ଭିନ୍ସେଣ୍ଟ  (୨୦୧୫) ରଚନାବଳୀ ନାଟକ ସମ୍ପର୍କରେ ସେ ଉପାଦେୟ ତଥା ଗବେଷଣାତ୍ମକ ପୁସ୍ତକମାନ ରଚନା କରିଛନ୍ତି  ।
ବଳଭଦ୍ର ମାଝୀ  (୯ ଫେବୃଆରୀ ୧୯୬୧) ଜଣେ ଭାରତୀୟ ରାଜନୀତିଜ୍ଞ  । ସେ ୨୦୧୪ ଭାରତୀୟ ସାଧାରଣ ନିର୍ବାଚନରେ ନବରଙ୍ଗପୁର ଲୋକ ସଭା ନିର୍ବାଚନ ମଣ୍ଡଳୀରୁ ପ୍ରତିଦ୍ୱନ୍ଦିତା କରିଥିଲେ ଏବଂ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ବିଜୁ ଜନତା ଦଳର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ମାର୍ଚ୍ଚ ୨୦୧୯ରେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ଜନ୍ମ, ପରିବା ଓ ଶିକ୍ଷା ବଳଭଦ୍ର ମାଝୀ ୧୯୬୧ ମସିହାର ଫେବୃଆରୀ ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ଅମିତ୍ରା ମାଝୀ । ସେ ରାଉରକେଲାସ୍ଥିତ ଜାତୀୟ ପ୍ରଯୁକ୍ତି ପ୍ରତିଷ୍ଠାନରୁ ସଭିଲ୍ ଇଞ୍ଜିନିୟରିଂ କରିବାପରେ ୨୦୧୪ ମସିହାଯାଏଁ ଭାରତୀୟ ରେଳ ବିଭାଗରେ ଚାକିରୀ କରୁଥିଲେ । ରାଜନୈତିକ ଜୀବନ ବଳଭଦ୍ର ଚାକିରୀରୁ ଇସ୍ତଫା ଦେଇ ବିଜୁ ଜନତା ଦଳରେ ଯୋଗ ଦେଇଥିଲେ ଏବଂ ୨୦୧୪ ଭାରତୀୟ ସାଧାରଣ ନିର୍ବାଚରେ ନବରଙ୍ଗପୁର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ୨୦୧୪ରୁ ୨୦୧୯ ପର୍ଯ୍ୟନ୍ତ ଏହି ଲୋକ ସଭାରେ କାର୍ଯ୍ୟ କରିଥିଲେ । ୨୦୧୯ ମସିହାର ମାର୍ଚ୍ଚ ମାସରେ ସେ ବିଜୁ ଜନତା ଦଳରୁ ଇସ୍ତଫା ଦେଇ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ନବରଙ୍ଗପୁର ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୪,୮୧,୩୯୬ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ପ୍ରଦୀପ କୁମାର ମାଝିଙ୍କୁ ୮୭,୫୩୬ ଖଣ୍ଡ ଭୋଟରେ ପରାସ୍ତ କରିଥିଲେ ।
କ୍ୟୁବା କାରବୀୟାନରେ ଥିବା ଏକ ଦେଶ । ଏହା ଆଖୁ ଚାଷ ପାଇଁ ପ୍ରସିଦ୍ଧ । ସଂକ୍ଷିପ୍ତ ପରିଚୟ ୧୪୯୨ରେ ଖ୍ରୀଷ୍ଟଫର କଲମ୍ବସ୍ ଏହି ଦ୍ୱୀପକୁ ଆବିଷ୍କାର କରିଥିଲେ।ପରେ ଏହାକୁ ସ୍ପେନ୍ ଅଧିକାର କରି ଦୀର୍ଘ ବର୍ଷ ପର୍ଯ୍ୟନ୍ତ ଶାସନ କାର୍ଯ୍ୟ ଚଳାଇଥିଲା।ଏହି ସମୟରେ ଆଫ୍ରିକାରୁ ହଜାର ହଜାର କ୍ରୀତଦାସଙ୍କୁ ଅଣାଯାଇ ଚା ' ଓ କଫି ଚାଷରେ ଲଗାଯାଉଥିଲା।୧୮୯୮ରେ ଏହି ଦେଶକୁ ନେଇ ସ୍ପେନ୍ ଓ ଆମେରିକା ମଧ୍ୟରେ ଯୁଦ୍ଧ ହୋଇଥିଲା।ଏଥିରେ ଆମେରିକା ବିଜୟୀ ହୋଇଥିଲା। ୧୯୦୨ରେ କ୍ୟୁବାର ସମ୍ବିଧାନ କାର୍ଯ୍ୟକାରୀ ହୋଇଥିଲା।ପରବର୍ଷ ଅର୍ଥାତ ୧୯୦୩ରେ ଏହା ଆମେରିକାଠାରୁ ସ୍ୱାଧୀନ ହୋଇଥିଲା।୧୯୭୦ରୁ୮୦ ଦଶକ ପର୍ଯ୍ୟନ୍ତ ସୋଭିଏତ ଋଷର ସହଯୋଗରେ ଦେଶରେ କମ୍ୟୁନିଷ୍ଟ ଶାସନ ପ୍ରଚଳନ ଥିଲା।୨୦୦୮ରେ କ୍ୟୁବାରେ ଗୃହଯୁଦ୍ଧ ଦେଖାଦେଇଥିଲା।ଦେଶରଏହି କମ୍ୟୁନିଷ୍ଟ ଆନ୍ଦୋଳନକୁ ଋଷ ସମର୍ଥନ କରିଥିଲା।୧୯୯୦ ପର୍ଯ୍ୟନ୍ତ ଦେଶରେ ଅସ୍ଥିରତା ଓ ଆର୍ଥିକ ଦୁର୍ଗତି ଦେଖାଦେଇଥିଲା। ଏପଟେ ଆମେରିକା ଓ କ୍ୟୁବା ମଧ୍ୟରେ ସମ୍ପର୍କ ତିକ୍ତ ହେବାକୁ ଲାଗିଲା। ୨୦୧୪ରେ ପ୍ରାୟ ୨୦୦୦ରୁ ଅଧିକ କ୍ୟୁବାର ଧୀବରମାନଙ୍କୁ ଆମେରିକା ତଟରକ୍ଷୀ ବାହିନୀ ଗିରଫ କରିଥିଲେ।ତେବେ ବାରାକ ଓବାମା ଆମେରିକାର ରାଷ୍ଟ୍ରପତି ପଦ ସମ୍ଭାଳିଲା ପରେ କ୍ୟୁବା ଓ ଆମେରିକାର କୁଟନୈତିକ ସମ୍ପର୍କ ସୁଧୁରିବାରେ ଲାଗିଲା।ଏବେ ଉଭୟ ଦେଶ ମଧ୍ୟରେ ସମ୍ପର୍କ ଉତ୍ତମ ରହିଛି। ଭୂଗୋଳ ଏହା କାରବୀୟାନ ସାଗର ମଧ୍ୟରେ ଅବସ୍ଥିତ ଏକ ଛୋଟ ଦ୍ୱୀପ।ଏହାର ଆୟତନ ୧୦୯.୮୮୬ବର୍ଗ କିଲୋମିଟର ଏବଂ ଜନସଂଖ୍ୟା ପ୍ରାୟ୧୧.୨ନିୟୁତ। ପ୍ରାସାସନିକ ବିଭାଜନ ଏହି ଦେଶରେ ରାଷ୍ଟ୍ରପତି ହେଉଛନ୍ତି ଦେଶର ମୁଖ୍ୟ।ସେ କାଉନସିଲ ଅଫ ଷ୍ଟେଟ ଓ କାଉନସିଲ ଅଫ ମିନିଷ୍ଟରର ଅଧକ୍ଷ ଅଟନ୍ତି।ଏଠାରେ କାଉନସିଲ ଅଫ ଷ୍ଟେଟର ସଦସ୍ୟ ସଂଖ୍ୟା୨୮ । ନ୍ୟାସନାଲ ଆସେମ୍ବଲିଦ୍ୱାରା ଏମାନେ ନିର୍ବାଚିତ ହୋଇଥାନ୍ତି। ରାଷ୍ଟ୍ରପତି ଓ ଉପରାଷ୍ଟ୍ରପତି ନ୍ୟାସନାଲ ଆସେମ୍ବଲିଦ୍ୱାରା ୫ ବର୍ଷ ପାଇଁ ନିର୍ବାଚିତ ହୋଇଥାନ୍ତି। ଅର୍ଥନୀତି ଦେଶରେ ଆର୍ଥିକ ସଂସ୍କାର ପାଇଁ କ୍ୟୁବାର କମ୍ୟୁନିଷ୍ଟ ସରକାର ଉଦ୍ୟମ ଚଳାଇଛନ୍ତି।ପ୍ରାକୃତିକ ଗ୍ୟାସ୍ ଓ ପେଟ୍ରୋଲିୟମ ପାଇଁ କ୍ୟୁବା ଭେନେଜୁଆଲା ଉପରେ ନିର୍ଭରଶୀଳ।ଦେଶରେ ଚା ', କଫି ଓ ଆଖୁ ଉତ୍ପାଦନ ହୋଇଥାଏ।ଏହାକୁ ବିଦେଶକୁ ରପ୍ତାନି କରି କ୍ୟୁବା ସରକାର ବୈଦେଶିକ ମୁଦ୍ରା ଅର୍ଜନ କରିଥାନ୍ତି।ସେହିପରି ସମୁଦ୍ରରୁ ମାଛ ଧରିବା ସେଠାକାର ବାସିନ୍ଦାମାନଙ୍କର ଅନ୍ୟ ଏକ ପ୍ରମୁଖ କାର୍ଯ୍ୟ।ପର୍ଯ୍ୟଟନ ଶିଳ୍ପରୁ ମଧ୍ୟ ଦେଶର ସରକାର ବେଶ୍ କିଛି ବୈଦେଶିକ ମୁଦ୍ରା ଉପାର୍ଜନ କରିଥାନ୍ତି।
ଗ୍ରେଗୋରୀ ପାଞ୍ଜି ଅନୁସାରେ ୨୯ ଫେବୃଆରୀ ବର୍ଷର ୬୦ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୦୫ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୦୬ ଦିନ   ।
ରାମାକାନ୍ତ ଭିକାଜୀ ଦେଶାଇ  (ଜନ୍ମ 20 ଜୁନ 1939, ମୁମ୍ବାଇ ,- ପରଲୋକ 28 ଏପ୍ରିଲ , 1998, ମୁମ୍ବାଇ ) ଜଣେ ଭାରତୀୟ କ୍ରିକେଟ ଖେଳାଳି  । ସେ ଦ୍ରୁତ ଗତି ବୋଲର ଭାବେ ଟେଷ୍ଟ କ୍ରିକେଟରେ ଭାରତର ପ୍ରତିନିଧିତ୍ୱ କରିଥିଲେ । ରାମାକାନ୍ତ 5 ଫୁଟ 6 ଇଞ୍ଚରୁ କମ ଥିଲେ ମଧ୍ୟ ଜଣେ ସଫଳ ଦ୍ରୁତ ଗତି ବୋଲର ଥିଲେ । ତାଙ୍କୁ ତାଙ୍କର ଉଚ୍ଚତା ପାଇଁ  "ଟିନୀ"  ବୋଲି ଡକାଯାଉଥିଲା । ସେ ତାଙ୍କର ପ୍ରଥମ ଟେଷ୍ଟ ରେ ୱେଷ୍ଟ ଇଣ୍ଡିଜ ବିରୁଦ୍ଧରେ 1958-1959ରେ 49 ଓଭରରେ 169 ରନ ଦେଇ 4ଟି ୱିକେଟ ନେଇଥିଲେ । ସେ ସେହି ସମୟରେ ମଧ୍ୟ ବୌନ୍ସର ବଲ ପକାଇ ପାରୁଥିଲେ ଯାହା କମ ଭାରତୀୟ ବୋଲର ପାରୁଥିଲେ । ଅନ୍ତର୍ଜାତିକ ପ୍ରଦର୍ଶନ ସେ 1959ରେ ଇଂଲଣ୍ଡ , 1961-62ରେ ଅଷ୍ଟ୍ରେଲିଆ ଓ ନିଉଜିଲାଣ୍ଡ ଗସ୍ତ କରିଥିଲେ । 1960-61 ମସିହାରେ ପାକିସ୍ତାନ ସହ ସିରିଜରେ ସେ 21 ୱିକେଟ ନେବା ସହ ବମ୍ବେଠାରେ 10 ନମ୍ବରରେ ବ୍ୟାଟିଂ କରି ଦ୍ରୁତ 85 ରନ କରିଥିଲେ ଯାହା ଭାରତ ପାଇଁ ରେକର୍ଡ ଥିଲା । ସେ ସେହି ମେଚରେ ନାନା ଯୋଶୀଙ୍କ ସହ 9 ତମ ୱିକେଟ ଯୋଡି ପାଇଁ 149 ରନ କରିଥିଲେ । ଟେଷ୍ଟ କ୍ରିକେଟରେ ତାଙ୍କର ଶ୍ରେଷ୍ଠ ବୋଲିଂ ନିଉଜିଲାଣ୍ଡ ବିପକ୍ଷରେ 1964-65 ସିରିଜରେ 6/56 ଥିଲା । ଦୁନେଦିନଠାରେ ସେ ଆହତ ହେଇ ମଧ୍ୟ ଶେଷ ୱିକେଟ ପାଇଁ ବେଦିଙ୍କ ସହ ମିଶି 57 ରନ କରିଥିଲେ । ଘରେଇ ପ୍ରଦର୍ଶନ ତାଙ୍କର ପ୍ରଥମ ଘରେଇ ସିଜନ ରେ ରଣଜୀ ଟ୍ରଫିରେ ସେ7ଟି ମେଚରେ 11.10 ହାରରେ 50 ୱିକେଟ ନେଇଥିଲେ । . ଏହା ବୋମ୍ବେ ପାଇଁ ଏବେ ସୁଦ୍ଧାଏକ ରେକର୍ଡ ରହିଛି । ଏଥିରେ ସେ ସୌରସ୍ତ୍ର ବିପକ୍ଷରେ 5/10 ଓ 6/28 ନେଇଥିଲେ। 1960-61 ମସିହା ରଣଜୀ ଟ୍ରଫି ଫାଇନାଲରେ ରାଜସ୍ଥାନ ବିପକ୍ଷରେ ସେ 7/46 ଓ 4/74 ନେବା ଫଳରେ ବୋମ୍ବେ ଚମ୍ପିୟାନ ହେଇପାରିଥିଲା । ଦୁଇବର୍ଷ ପରେ ସେ ରାଜସ୍ଥାନ ସହ ପୁଣି ଫାଇନାଲରେ ସେ ତାଙ୍କର ଏକମାତ୍ର ଶତକ 107 ରନ କରି ପୁଣି ବୋମ୍ବେକୁ ଜିତବାରେ ସାହାଯ୍ୟ କରିଥିଲେ । ସେ ତାଙ୍କର 11 ବର୍ଷ ରଣଜୀ ଖେଳରେ କେବେ ହାରିନଥିଲେ । ସେ ଭାରତୀୟ ଧିମା ପିଚରେ ମଧ୍ୟ ଦ୍ରୁତ ବୋଲିଂରେ ସଫଳତମ ବୋଲର ଥିଲେ ଓ ତାଙ୍କୁ ବହୁତ ବେଶୀ ବୋଲିଂ କରିବାକୁ ପଡୁଥିଲା । ତାଙ୍କୁ ମାତ୍ର 29 ବର୍ଷ ବୟଶରେ ଆହତ କାରଣରୁ ଅବସର ନେବାକୁ ପଡିଥିଲା । 1996-97ରେ ଦେଶାଇ କ୍ରିକେଟ ଚୟନ ସମିତିର ଚେୟାର ମେନ ରହିଥିଲେ । ସେ ତାଙ୍କର ମୃତ୍ୟୁର ମାସକ ଆଗରୁ ଅବସର ନେଇଯାଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୬ ଜୁଲାଇ ବର୍ଷର ୧୮୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୮୮ତମ  । ବର୍ଷ ଶେଷ ହେବା ପାଇଁ ଆଉ ୧୭୮ ଦିନ ବାକି ଅଛି ।
ସାନନ୍ଦ ମାରାଣ୍ଡି  (ଜନ୍ମ: ୨୬ ଜୁନ ୧୯୭୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ଓ ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସାନନ୍ଦ ମାରାଣ୍ଡି ୧୯୭୧ ମସିହାର ଜୁନ ମାସ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଙ୍ଗାଧର ମାରାଣ୍ଡି ଏବଂ ତାଙ୍କ ପତ୍ନୀଙ୍କ ନାମ କାଜଲ ମାରାଣ୍ଡି । ତାଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ସାନନ୍ଦ ମାରାଣ୍ଡି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଶରଧାବାଲି ପୁରୀ ବଡ଼ଦାଣ୍ଡର ଅଂଶ ବିଶେଷ । ପୁରାତନ କାଳରେ ପୁରୀ ମାଳିନୀ ନଦୀକୁ ପୋତି ଗୁଣ୍ଡିଚା ମନ୍ଦିର ଏବଂ ଜଗନ୍ନାଥ ମନ୍ଦିରକୁ ଏକ ସିଧା ରାସ୍ତା ସଂଯୋଗ ସକାଶେ ବାଲି ପକାଇ ପୂର୍ଣ୍ଣ କରାଯାଇଥିଲା । ସେହି ସ୍ଥାନକୁ ଶରଧାବାଲି କୁହାଯାଉଛି । କିମ୍ବଦନ୍ତୀ ତ୍ରୟୋଦଶ ଶତାବ୍ଦୀରେ ପୁରୀର ଗଜପତି ଥିଲେ ଭାନୁଦେବ ଏବଂ ମହାରାଣୀଙ୍କ ନାମ ଥିଲା ଶ୍ରଦ୍ଧାଦେବୀ । ଆଜିର ଶରଧାବାଲିକୁ ସେତେବେଳେ ବାଙ୍କି ମୁହାଣ କୁହାଯାଉଥିଲା । ଏହି ବାଙ୍କି ମୁହାଣରେ ଇନ୍ଦ୍ରଦ୍ୟୁମ୍ନରାଜା ପ୍ରଥମେ ସମୁଦ୍ରରୁ ଦାରୁ ସଂଗ୍ରହ କରିଥିଲେ । ଗୁଣ୍ଡିଚା ମନ୍ଦିରରେ ଚତୁର୍ଦ୍ଧାମୂର୍ତ୍ତିଙ୍କର ପ୍ରତିମା ନିର୍ମାଣ କରିଥିଲେ । ବ୍ରହ୍ମାଙ୍କ ନିର୍ଦ୍ଦେଶରେ ଶ୍ରୀମନ୍ଦିର ନିର୍ମାଣ କରାଇ ତିନିଠାକୁରଙ୍କୁ ସିଂହାସନରେ ବସାଇ ପୂଜାର୍ଚ୍ଚନା ଆରମ୍ଭ କରିଥିଲେ । ସେତେବେଳ ପୁରୀ ସହରକୁ ତିନୋଟି ଛୋଟ ଛୋଟ ନଦୀ ଘେରି ରହିଥିଲେ । ସେଥିରୁ ମାଳିନୀ ନାମକ ନଦୀଟି ବାଙ୍କି ମୁହାଣଠାରେ ସମୁଦ୍ରରେ ମିଶିଥିଲା । ତେଣୁ ମାଳିନୀ ନଦୀଦ୍ୱାରା ବଡ଼ଦାଣ୍ଡ ଦୁଇଭାଗରେ ବିଭକ୍ତ ହୋଇଥିଲା । ଫଳରେ ଗୁଣ୍ଡିଚା ମନ୍ଦିରକୁ ଶ୍ରୀମନ୍ଦିର ସହିତ ସିଧା ସଂଯୋଗ ହୋଇ ପାରୁନଥିଲା । ଇନ୍ଦ୍ରଦ୍ୟୁମ୍ନ ରାଜା ପ୍ରଥମେ ତିନୋଟି ରଥ ନିର୍ମାଣ କରି ଠାକୁରମାନଙ୍କୁ ନେଇ ମାଳିନୀ ନଦୀକୂଳକୁ ନେଲେ । ନଦୀରେ ତିନୋଟି ବଡ଼ ଡଙ୍ଗାରେ ପ୍ରତିମାମାନଙ୍କୁ ପାରିକରି ଶ୍ରୀମନ୍ଦିର ପାର୍ଶ୍ୱକୁ ନେଲେ । ଏପଟେ ନଦୀକୂଳରୁ ଆଉ ତିନୋଟି ରଥ ନିର୍ମାଣ କରି ଶ୍ରୀମନ୍ଦିରକୁ ନେଇ ପ୍ରତିଷ୍ଠା କରିଥିଲେ । ସେହି ସମୟଠାରୁ ରଥଯାତ୍ରାର ସୃଷ୍ଟି ହୋଇଛି ବୋଲି ଅନେକ ମତ ଦିଅନ୍ତି । ଏହାଥିଲା ଠାକୁରଙ୍କ ଜନ୍ମବେଦୀରୁ ଶ୍ରୀମନ୍ଦିରକୁ ପ୍ରଥମ ରଥଯାତ୍ରା । ଏହାପରେ ପ୍ରଭୁ ନିଜେ ଇନ୍ଦ୍ରଦ୍ୟୁମ୍ନ ରାଜାଙ୍କୁ କହିଲେ, ସବୁବର୍ଷ ତାଙ୍କର ଜନ୍ମସ୍ଥାନ ବା ଆଡ଼ପ ମଣ୍ଡପକୁ ଯିବାକୁ ଆଷାଢ଼ମାସ ଶୁକ୍ଳ ପକ୍ଷଦ୍ୱିତୀୟାରେ ତାଙ୍କର ରଥଯାତ୍ରା କରିବାକୁ । ଇନ୍ଦ୍ରଦ୍ୟୁମ୍ନଙ୍କ ଶାସନ କାଳରୁ ଆଜିଯାଏ ସେହିପରି ରଥଯାତ୍ରା ଚଳିଆସୁଅଛି । ସେତେବେଳେ ଆଜିଭଳି ରାସ୍ତାଘାଟର ସୁବିଧା ନଥିଲା । ତେଣୁ ବାଲି ମାଟିରେ ରଥ ଟାଣିବା ବହୁତ କଷ୍ଟ ହେଉଥିଲା । ରାଜା ଅଶ୍ୱ, ଗଜ ଓ କଳାବେଠିଆମାନଙ୍କୁ ଲଗାଇ ରଥ ଟାଣୁଥିଲେ । ଛଅଟି ରଥ ତିଆରି କରି ରଥଯାତ୍ରା କରିବା ବହୁତ କଷ୍ଟସାଧ୍ୟ ହେଉଥିଲା । ଏଥିପାଇଁ ନବଦିନାତ୍ମକ ଯାତ୍ରା ଗୋଟିଏ ମାସରୁ ଉର୍ଦ୍ଧ୍ୱ ସମୟ ଲାଗୁଥିଲା । ଏହିପରି ଅସୁବିଧାକୁ ଦେଖି ମହାରାଣୀ ଶ୍ରଦ୍ଧାଦେବୀଙ୍କ ଏକ ଉଦ୍ଭଟ ଚିନ୍ତା ଆସିଲା । ସେ ଗଜପତି ମହାରାଜାଙ୍କୁ କହିଲେ ଆମର ରଥଯାତ୍ରା କରିବାକୁ ଏତେ ଅସୁବିଧା ହେଉଛି । ତେଣୁ ତୁମେ ଯଦି ମାଳିନୀ ନଦୀକୁ ପୋତି ଦିଅନ୍ତ ତେବେ ତିନୋଟି ରଥ ସିଧା ଗୁଣ୍ଡିଚା ମନ୍ଦିରକୁ ଯାଇ ପାରନ୍ତା । ଭାନୁଦେବ ଏକଥା ଶୁଣି ହସିକରି କହିଲେ, ତୁମର ମୁଣ୍ଡ ଖରାପ ହେଲାଣି ନା କ ଣ ? ନଦୀ ପୋତିବା କ ଣ ଏତେ ସହଜ ? ରାଣୀ କହିଲେ ଭଣ୍ଡାରରୁ ମୋତେ କିଛି ଅର୍ଥ ଦିଅନ୍ତୁ ମୁଁ ଯାଇ ବାଲି ପକାଇ ନଦୀ ପୋତା କାର୍ଯ୍ୟ ଆରମ୍ଭ କରିବି । ତଥାପି ରାଜା ମହାରାଣୀଙ୍କ କଥାକୁ ବିଶ୍ୱାସ କରିପାରିଲେ ନାହିଁ । ଶେଷରେ ରାଣୀ କହିଲେ ଆମେ ପୋତିବା କାର୍ଯ୍ୟ ଆରମ୍ଭ କରିଦେଲେ ଆମର ପରପିଢ଼ି କେହି କେବେ ତ ଏ କାର୍ଯ୍ୟ ସଂପାଦନ କରିପାରିବେ । ତେଣୁ ଏହି କାର୍ଯ୍ୟଟି କରିବା ଦାୟିତ୍ୱ ମୋତେ ଦିଅନ୍ତୁ । ଶେଷରେ ରାଣୀଙ୍କ କଥାରେ ଗଜପତି ସମ୍ମତ ହୋଇ ବାଲି ପକାଇ ନଦୀ ପୋତା କାର୍ଯ୍ୟ ଆରମ୍ଭ କରିଦେଲେ । ଭଗବାନଙ୍କର ଏ ଥିଲା ଏକ ବିଚିତ୍ର ଲୀଳା । ଚାହୁଁ ଚାହୁଁ ସେହି ବର୍ଷ ରଥଯାତ୍ରା ପୂର୍ବରୁ ମାଳିନୀ ନଦୀଟି ବାଲିରେ ପୋତି ହୋଇଗଲା । ଗଜପତି ଆଶ୍ଚର୍ଯ୍ୟ ହୋଇଗଲେ । ଫଳରେ ଶ୍ରୀମନ୍ଦିରରୁ ଗୁଣ୍ଡିଚା ମନ୍ଦିରଯାଏ ଗୋଟିଏ ବଡ଼ଦାଣ୍ଡ ହୋଇପାରିଲା । ଛଅଟି ରଥ ପରିବର୍ତ୍ତେ ତିନୋଟି ରଥରେ ଠାକୁରଙ୍କର ଘୋଷଯାତ୍ରା ହୋଇପାରିଲା । ଗଜପତି ବହୁତ ଖୁସି ହୋଇଗଲେ । ମହାରାଣୀ ଶ୍ରଦ୍ଧାଦେବୀଙ୍କଦ୍ୱାରା ବାଲି ପୋତାଯାଇ ଏଭଳି ଏକ ଅସମ୍ଭବ କାର୍ଯ୍ୟ ହୋଇ ପାରିଥିବାରୁ, ଗଜପତି ଖୁସିହୋଇ ମହାରାଣୀଙ୍କ ନାମ ଶ୍ରଦ୍ଧା ସହିତ ବାଲିକୁ ଯୋଡ଼ି ଦେଇ ସେହି ସ୍ଥାନଟିର ନାମ ରଖିଲେ  ଶ୍ରଦ୍ଧାବାଲି  । ହେଲେ କାଳକ୍ରମେ ଶ୍ରଦ୍ଧା ଶବ୍ଦର ଉଚ୍ଚାରଣ ଶରଧା ହୋଇ ନାମ ହୋଇଗଲା  ଶରଧାବାଲି  ଯାହାକି ଆଜି ଏକ କାହାଣୀ ହୋଇଯାଇଛି ।
ମନୀଷା ପନ୍ନା  (ଜନ୍ମ ୨୦ ଅପ୍ରେଲ୍ ୧୯୯୧) ଜଣେ ଭାରତୀୟ ଫୁଟ୍‌ବଲ୍ ଖେଳାଳୀ, ଯେ ଭାରତୀୟ ମହିଳା ଜାତୀୟ ଫୁଟ୍‌ବଲ୍ ଦଳରେ ମିଡ଼ଫିଲ୍ଡର ଭାବେ ଖେଳନ୍ତି  । ସେ ୨୦୧୫-୧୬ ଏଏଫ୍‌ସି ମହିଳା ଅଲିମ୍ପିକ୍ ଯୋଗ୍ୟତା ପ୍ରତିଯୋଗିତା ପର୍ଯ୍ୟାୟ ଦଳର ସେ ସଦସ୍ୟ ଥିଲେ । ସେ ଭାରତର ଓଡ଼ିଶା ପାଇଁ କ୍ଲବ୍ ପର୍ଯ୍ୟାୟରେ ଖେଳିଥିଲେ । ଆନ୍ତର୍ଜାତୀୟ ସେ ୨୦୧୫ରୁ ଭାରତୀୟ ଦଳ ତରଫରୁ ଖେଳିଆସୁଛନ୍ତି । ସେ ଜାତୀୟ ଦଳରେ ଡିଫେଣ୍ଡର୍ ଭାବେ ଖେଳନ୍ତି । ଆରମ୍ଭ କରିବା ପରେ ସେ ଜାତୀୟ ଦଳରେ ନିୟମିତ ଭାବେ ସ୍ଥାନ ପାଇ ଆସୁଛନ୍ତି । ସେ ପ୍ରଥମେ ୨୦୧୫-୧୬ ଏଏଫ୍‌ସି ମହିଳା ଅଲିମ୍ପିକ୍ ଯୋଗ୍ୟତା ପ୍ରତିଯୋଗିତାରେ ଖେଳିଥିଲେ । ପରେ ସେ ଉଭୟ ଦକ୍ଷିଣ ଏସୀୟ କ୍ରୀଡ଼ା ଓ ୨୦୧୬ ସାଫ୍ ମହିଳା ପ୍ରତିଯୋଗିତାରେ ଖେଳିଥିଲେ ଓ ଉଭୟପ୍ରତିଯୋଗିତା ଜିତିଥିଲେ ମଧ୍ଧ୍ୟ ।
ପାଉନି ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ‌‌ଭନ୍ଦର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଉନି ୨୦.୭୯୨୦ ଉତ୍ତର ଅକ୍ଷାଂଶ ଓ ୭୯.୬୩୫୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଉନି ସହରର ମୋଟ ଜନସଂଖ୍ୟା ୨୨୫୮୩ ଅଟେ । ସେଥି ମଧ୍ୟରୁ ୫୦.୮୭% ଜଣ ପରୁଷ ହୋଇଥିବା ବେଳେ ୪୯.୧୩% ଜଣ ନାରୀ ଅଟନ୍ତି । ପାଉନିର ସାକ୍ଷରତା ହାର ୭୧.୪୯% ଅଟେ । ଏହା ଜାତୀୟ ହାରଠାରୁ ୬.୬୫% ପ୍ରତିଶତ କମ ଅଟେ । ସେଥିରୁ ୪୦.୫୩% ପ୍ରତିଶତ ପୁରୁଷ ଓ ୩୦.୯୭% ନାରୀ ଅଟନ୍ତି । ୧୨.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପାଉନିର ସରକାରୀ ଭାଷା ଅଟେ ।
ଜୋହାନ୍ ସେବାଷ୍ଟିଆନ୍ ବାକ୍  (୩୧ ମାର୍ଚ୍ଚ ୧୬୮୫ - ୨୮ ଜୁଲାଇ ୧୭୫୦) ବାରୋକ୍ ଯୁଗର ଜଣେ ଜର୍ମାନ ସଂଗୀତକାର ଓ ସଙ୍ଗୀତଜ୍ଞ ଥିଲେ  । ସେ ଚେଲୋ ସୁଇଟସ୍ ଏବଂ ବ୍ରାଣ୍ଡେନବର୍ଗ କନସେର୍ଟୋସ ପରି ଯନ୍ତ୍ରସଙ୍ଗୀତ ରଚନା ପାଇଁ ଜଣାଶୁଣା । ଏଥିମଧ୍ୟରେ କୀବୋର୍ଡ ରଚନା ଯଥା ଗୋଲ୍ଡବର୍ଗ ଭେରିଏସନ୍, ଦି ୱେଲ୍-ଟେମ୍ପର୍ଡ କ୍ଲାଭିଅର୍ ଏବଂ ଡି ମାଇନରରେ ଟୋକାଟା ଏବଂ ଫୁଗ୍; ଏବଂ ସେଣ୍ଟ ମାଥ୍ୟୁ ପାସନ୍ ଏବଂ ବି ମାଇନରରେ ମାସ୍ ପରି କଣ୍ଠ ସଂଗୀତ ଅନ୍ତର୍ଗତ । ପାଶ୍ଚାତ୍ୟ ଇତିହାସର ଜଣେ ଶ୍ରେଷ୍ଠ ରଚୟତା ଭାବରେ ତାଙ୍କୁ ବିବେଚନା କରାଯାଉଥିଲା ।ବାଚ୍ ଙ୍କର ପ୍ରଭାବ ମୋଜାର୍ଟ ଏବଂ ବିଥୋଭେନ ଙ୍କର ରଚନା ଉପରେ ଥିଲା, ଯେହେତୁ ସେ ତାଙ୍କ ସମୟର ସଂଗୀତ ରୂପକୁ ଏକ ଉଚ୍ଚ ସ୍ତରକୁ ଉନ୍ନୀତ ଏବଂ ଯାନ୍ତ୍ରିକ ନିପୁନତା ପ୍ରଦାନ କରିଥିଲେ  ତାଙ୍କ ସଙ୍ଗୀତର ଗୁଣବତ୍ତା ଏବଂ କଳା ନିପୁନତା ହେତୁ ବୃତ୍ତିଗତ ସଂଗୀତଜ୍ଞମାନେ ତାଙ୍କୁ ପାଶ୍ଚାତ୍ୟ ଇତିହାସର ସର୍ବଶ୍ରେଷ୍ଠ ରଚୟତା ଭାବରେ ଗ୍ରହଣ କରନ୍ତି।
ସନ୍ତୋଷ କୁମାର ସାହୁ  (୧୯୩୫ - ୨୦୦୬) ଜଣେ ଭାରତୀୟ ରାଜନୀତିଜ୍ଞ ଥିଲେ  । ସେ ମୁଖ୍ୟତଃ ଭାରତୀୟ ଜାତୀୟ କଂଗ୍ରେସ ସହ ରାଜନୀତିରେ ସକ୍ରିୟ ଥିଲେ । ସନ୍ତୋଷ ପ୍ରଥମେ ୦୩ ଅପ୍ରେଲ ୧୯୭୬ରେ କଂଗ୍ରେସର ପ୍ରତିନିଧି ଭାବର ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ ଏବଂ ଏହାପରେ ସେ ଲଗାତାର ୧୯୮୨ ଓ ୧୯୮୮ରେ ଆଉ ଦୁଇଥର ରାଜ୍ୟ ସଭାକୁ ଯାଇଥିଲେ । ସେ ୧୯୭୬ରୁ ୧୯୯୪ଯାଏଁ ରାଜ୍ୟ ସଭାର ସଦସ୍ୟ ଭାବରେ କାର୍ଯ୍ୟ କରିଥିଲେ । ସନ୍ତୋଷ ରାଜ୍ୟ ସଭାକୁ ଯିବା ପୂର୍ବରୁ ଓଡ଼ିଶାର ରାଜନୀତିରେ ସକ୍ରିୟ ଥିଲେ ଏବଂ ସେ ୧୯୬୧ ଓ ୧୯୫୭ ମସିହାରେ ଓଡ଼ିଶାର ବିଧାନ ସଭାକୁ ୧୯୬୧ ଓ ୧୯୬୭ରେ ବାରିପଦା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ ।